hotchpotch/miracl-hf-unified huggingface dataset:
ปลาตะกาก
ปลาตะกาก เป็นปลาน้ำจืดชนิดหนึ่ง มีชื่อวิทยาศาสตร์ว่า "Cosmochilus harmandi" อยู่ในวงศ์ปลาตะเพียน (Cyprinidae) มีรูปร่างคล้ายกับปลาในสกุล "Cyclocheilichthys" หรือ ปลาตะโกก คือ ลำตัวเพรียวยาว มีหนวด 2 คู่ ที่ริมฝีปากมีติ่งเนื้อเล็ก ๆ เป็นชายครุยรอบ ๆ ครีบหลังยกสูงมาก โดยจะสูงมากกว่าปลาตะโกก ครีบหางเว้าลึก เกล็ดใหญ่สีเงิน ว่ายน้ำได้รวดเร็ว ขนาดโตเต็มที่ประมาณ 60 เซนติเมตร พบใหญ่สุดถึง 1 เมตร หนักได้ถึง 10 กิโลกรัม กินอาหารได้แก่ แมลง, พืชน้ำ และสัตว์หน้าดิน เช่น หอย เป็นอาหาร
เป็นปลาที่พบได้ตามแม่น้ำขนาดใหญ่ในภาคกลางและภาคอีสาน เช่น แม่น้ำเจ้าพระยา แม่น้ำโขง แม่น้ำมูล เป็นต้น
เป็นปลาเศรษฐกิจอีกชนิดหนึ่งของภาคอีสาน นิยมบริโภคด้วยการปรุงสดหรือทำปลาร้า จัดเป็นปลาที่มีราคาสูงชนิดหนึ่ง แต่ต่ำกว่าปลาตะโกก ("C. enoplus") เพราะเนื้อแข็งกว่า
พบเลี้ยงเป็นปลาสวยงามเป็นบางครั้ง ถูกเรียกในตลาดปลาสวยงามว่า "กระมังครีบสูง "
และมีชื่อเรียกในภาษาอีสานว่า "ปากบาน" หรือ "โจกเขียว"
ประสาท พงษ์ศิวาภัย
ประสาท พงษ์ศิวาภัย (เกิด 18 กันยายน พ.ศ. 2489) กรรมการ คณะกรรมการป้องกันและปราบปรามการทุจริตแห่งชาติ (ป.ป.ช.) คู่สมรส นางวารุณี พงษ์ศิวาภัย
นายประสาท จบการศึกษาจาก คณะนิติศาสตร์ มหาวิทยาลัยธรรมศาสตร์ เมื่อ พ.ศ. 2512 และคณะรัฐศาสตร์ มหาวิทยาลัยธรรมศาสตร์ เมื่อ พ.ศ. 2517 ปริญญาโท สถาบันบัณฑิตพัฒนบริหารศาสตร์ พ.ศ. 2536 และอบรมที่วิทยาลัยป้องกันราชอาณาจักร รุ่นที่ 41 ปี พ.ศ. 2542
นายประสาท รับราชการกระทรวงมหาดไทย เคยดำรงตำแหน่ง ผู้ว่าราชการจังหวัดนครปฐม, จังหวัดกาญจนบุรี และจังหวัดพิจิตร รองอธิบดีกรมการปกครอง รองอธิบดีกรมการพัฒนาชุมชน และผู้ช่วยปลัดกระทรวงมหาดไทย
ก่อนหน้านี้ นายประสาท พงษ์ศิวาภัย ลงสมัครคัดเลือก เป็น ป.ป.ช. และคาดหวังว่าจะได้รับการคัดเลือกจากที่ประชุมวุฒิสภา ต่อมาได้รับแต่งตั้งจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข เป็นกรรมการ ป.ป.ช. ในปี พ.ศ. 2549
ภักดี โพธิศิริ
ศาสตราจารย์(พิเศษ) เภสัชกร ภักดี โพธิศิริ (เกิด 18 มิถุนายน พ.ศ. 2490) เป็น กรรมการผู้ทรงคุณวุฒิในคณะกรรมการอาหาร กรรมการในคณะกรรมการจัดทำยุทธศาสตร์ด้านการปรับสมดุลและพัฒนาระบบการบริหารจัดการภาครัฐ กรรมการผู้ทรงคุณวุฒิด้านการบริหารในคณะกรรมการบริหารศูนย์ความเป็นเลิศด้านชีววิทยาศาสตร์อดีตกรรมการ คณะกรรมการป้องกันและปราบปรามการทุจริตแห่งชาติและอดีตเลขาธิการคณะกรรมการอาหารและยา (อย.) กระทรวงสาธารณสุข
ศาสตราจารย์(พิเศษ) เภสัชกร ภักดี โพธิศิริ หรือที่รู้จักกันในนาม เภสัชกร ศาสตราจารย์(พิเศษ) ดร.ภักดี โพธิศิริ จบการศึกษาจาก โรงเรียนสวนกุหลาบวิทยาลัย คณะเภสัชศาสตร์ มหาวิทยาลัยแพทยศาสตร์ เมื่อ พ.ศ. 2510 แล้วไปศึกษาต่อที่มหาวิทยาลัยวิสคอนซิน สหรัฐอเมริกา จบปริญญาโท พ.ศ. 2515 และปริญญาเอก พ.ศ. 2517 และศึกษาเพิ่มเติม นิติศาสตร์ มหาวิทยาลัยรามคำแหง ปี พ.ศ. 2527
ภักดี รับราชการกระทรวงสาธารณสุข เคยดำรงตำแหน่ง ผู้ตรวจราชการกระทรวงสาธารณสุข เลขาธิการคณะกรรมการอาหารและยา รองปลัดกระทรวงสาธารณสุข อธิบดีกรมวิทยาศาสตร์การแพทย์ อธิบดีกรมอนามัย
ตำแหน่งสุดท้ายคือ เลขาธิการคณะกรรมการอาหารและยา สำนักงานคณะกรรมการอาหารและยา กระทรวงสาธารณสุข ตั้งแต่ เดือนตุลาคม 2547 ก่อนหน้านี้ภักดีลงสมัครคัดเลือก เป็น ป.ป.ช. และคาดหวังว่าจะได้รับการคัดเลือกจากที่ประชุมวุฒิสภา ก่อนจะได้รับการแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549
เมธี ครองแก้ว
ศาสตราจารย์ เมธี ครองแก้ว (เกิด 10 สิงหาคม พ.ศ. 2485 กรรมการ คณะกรรมการป้องกันและปราบปรามการทุจริตแห่งชาติ (ป.ป.ช.) อดีตคณบดีคณะเศรษฐศาสตร์ มหาวิทยาลัยธรรมศาสตร์ คู่สมรส นางกัลยา ครองแก้ว
เมธี ครองแก้ว จบการศึกษาจากมหาวิทยาลัยเวลลิงตัน และมหาวิทยาลัยมิชิแกน สหรัฐอเมริกา รับราชการเป็นอาจารย์มหาวิทยาลัย ได้รับตำแหน่งศาสตราจารย์ประจำ คณะพัฒนาการเศรษฐกิจ สถาบันบัณฑิตพัฒนบริหารศาสตร์ และดำรงตำแหน่งคณบดีคณะเศรษฐศาสตร์ มหาวิทยาลัยธรรมศาสตร์ เมื่อ พ.ศ. 2540 และยังดำรงตำแหน่ง นายกสมาคมเศรษฐศาสตร์แห่งประเทศไทย, ผู้อำนวยการสถาบันไทยคดีศึกษา และสถาบันเอเชียตะวันออกศึกษา มหาวิทยาลัยธรรมศาสตร์
ศาสตราจารย์ เมธี ครองแก้ว ลงสมัครคัดเลือก เป็น ป.ป.ช. และคาดหวังว่าจะได้รับการคัดเลือกจากที่ประชุมวุฒิสภา ก่อนจะได้รับแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549
คริสตี้ ฮุ่ย
คริสตี้ ฮุ่ย หรือชื่อเต็ม คริสตี้ ชุก ฮุ่ย () เป็นนักสร้างการ์ตูนชาวจีน ที่มาทำงานในสหรัฐอเมริกา เป็นผู้สร้างการ์ตูนเรื่อง เส้าหลิน สุดยอดพลังแห่งเพลงมวย คริสตี้ ฮุ่ย จบการศึกษาจากมหาวิทยาลัยฮ่องกง (University of Hong Kong) ปัจจุบันอาศัยอยู่ที่รัฐแคลิฟอร์เนีย สหรัฐอเมริกา
สมลักษณ์ จัดกระบวนพล
นางสาวสมลักษณ์ จัดกระบวนพล เกิด ดำรงตำแหน่งกรรมการป้องกันและปราบปรามการทุจริตแห่งชาติ (ป.ป.ช.) อดีตผู้พิพากษาอาวุโสศาลจังหวัดนนทบุรีแผนกคดีเยาวชนและครอบครัว
นางสาวสมลักษณ์ จบการศึกษาจากคณะนิติศาสตร์ มหาวิทยาลัยธรรมศาสตร์ รับราชการตุลาการ ภายหลังจากเกษียณอายุราชการเมื่อ พ.ศ. 2543 ได้รับตำแหน่งผู้พิพากษาอาวุโสศาลจังหวัดนนทบุรีแผนกคดีเยาวชนและครอบครัว ก่อนหน้านี้นางสาวสมลักษณ์ได้รับการเสนอชื่อเป็น 1 ใน 84 ผู้ได้รับการพิจารณาจากที่ประชุมใหญ่ศาลฎีกา ให้ดำรงตำแหน่งกรรมการการเลือกตั้ง แต่ไม่ได้รับเลือก ก่อนจะได้รับแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549 เป็นคณะกรรมการ ป.ป.ช.
วิชัย วิวิตเสวี
วิชัย วิวิตเสวี (เกิด 6 พฤศจิกายน พ.ศ. 2488) กรรมการ ป้องกันและปราบปรามการทุจริตแห่งชาติ (ป.ป.ช.) อดีตผู้พิพากษาหัวหน้าคณะในศาลฎีกา และกรรมการตุลาการ (กต.)
นายวิชัย จบคณะนิติศาสตร์ มหาวิทยาลัยธรรมศาสตร์ และเนติบัณฑิตไทย จบปริญญาโทด้านกฎหมาย จากมหาวิทยาลัยฮาร์วาร์ด สหรัฐอเมริกา จากนั้นเข้ารับราชการตุลาการ เคยดำรงตำแหน่งสำคัญ เช่น ผู้พิพากษาหัวหน้าศาลจังหวัดเลย ผู้พิพากษาหัวหน้าศาลจังหวัดขอนแก่น อธิบดีผู้พิพากษาศาลภาค 5 และภาค 1 ผู้พิพากษาศาลฎีกา
ตำแหน่งสุดท้าย คือ ผู้พิพากษาหัวหน้าคณะในศาลฎีกา และยังเป็นกรรมการตุลาการ (กต.) ก่อนจะได้รับแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549
ฟอสเฟต
ฟอสเฟต () คือ หินชนิดหนึ่ง แร่ที่สำคัญของฟอสเฟต คือ อะพาไทต์ เกิดจากการสะสมตัวจากฟอสเฟต ส่วนใหญ่มักจะใช้ในอุตสาหกรรมปุ๋ยเคมี
ในไทย สามารถแบ่งแหล่งกำเนิดฟอสเฟตได้ 3 ประเภท ดังนี้
1.แบบกัวโน - เกิดจากการสะสมของมูลสัตว์ปีก พบเห็นได้หลายที่ เช่น เขตคลองวาฬ, ประจวบคีรีขันธ์ ฯลฯ
2.แบบอะลูมิเนียมฟอสเฟต - เกิดจากการสะสมตัวของฟอสฟอรัสในชั้นหินทราย พบเห็นได้ที่ ร้อยเอ็ด
3.แบบหินชั้น - เกิดจากฟอสฟอรัสแทรกอยู่ใน หินดินดาน พบเห็นได้ที่ เชียงใหม่
สารประกอบฟอสเฟตเป็นสารที่นิยมใช้ในอุตสาหกรรมอาหารหลายๆชนิดเช่น อุตสาหกรรมเนื้อสัตว์ อุตสาหกรรมการผลิตนม ผลิตภัณฑ์อาหารแช่แข็ง และผลิตภัณฑ์เบเกอรี่ โดยการผลิตสารประกอบฟอสเฟตนั้นสามารถผลิตได้จากกระดูกสัตว์ หินฟอสเฟต หรือปฏิกิริยาระหว่างไอออนของโลหะกับกรดฟอสฟอริก ซึ่งสารประกอบฟอสเฟตนั้นได้รับการรับรองในเป็นส่วนประกอบของอาหารที่ปลอดภัย(GRAS; Generally Recognized as Safe) จากประเทศสหรัฐอเมริกา โดยในประเทศไทยตามประการของกระทรวงสาธารณสุข (2547) นั้นได้มีการกำหนดปริมาณของสารประกอบฟอสเฟตสูงสุดที่สามารถใส่ในผลิตภัณฑ์เนื้อหมัก เช่น ไส้กรอก กุนเชียง แฮม และขาหมูรมควันไว้ที่ 3000 มิลลิกรัม ต่อผลิตภัณฑ์ 1กิโลกรัม โดยวัตถุประสงค์ของการใส่สารประกอบฟอสเฟตในผลิตภัณฑ์เนื้อสัตว์ เพื่อ
ทหารเสือ
ทหารเสือ (, ) เป็นลักษณะทหารที่พกปืนคาบศิลา (musket) ทหารเสือมีบทบาทสำคัญถูกกล่าวถึงในยุคโมเดิร์นช่วงแรก โดยเฉพาะอย่างยิ่งในยุโรป
ทหารเสือเข้ามามีบทบาทในฝรั่งเศสและสเปนอย่างมากจนกระทั่ง ค.ศ. 1580-1600 ทั้งยุโรปก็หมดยุคอัศวินไป ทหารเสือมีส่วนสำคัญในการปฏิวัติฝรั่งเศส และในปี ค.ศ. 1844 อาแล็กซ็องดร์ ดูว์มา นักเขียนชาวฝรั่งเศสก็ได้ยกย่องเกียรติยศคุณงามความดีเหล่าทหารเสือด้วยการสร้างวรรณกรรมเรื่อง "สามทหารเสือ" (The Three Musketeer)
สโมสรฟุตบอลเรดิง
สโมสรฟุตบอลเรดิง () เป็นสโมสรฟุตบอล แข่งขันอยู่ในเดอะแชมเปียนชิพของประเทศอังกฤษ เป็นสโมสรที่อยู่ในลีกล่างมากว่า 100 ปีก่อนที่จะสามารถเลื่อนชั้นขึ้นสู่พรีเมียร์ลีกได้สำเร็จในปี 2006 และเป็นการลงเล่นลีกสูงสุดครั้งแรกของสโมสรในยุคของสตีฟ ค็อปเปล เรดิงจบฤดูกาล 2006–07 ด้วยอันดับ 8 ก่อนที่จะตกชั้นลงในนัดสุดท้ายของฤดูกาล 2007–08 ทำให้สโมสรต้องขายนักเตะตัวหลักอย่าง เควิน ดอยล์, เดฟ คิตสัน, ลีรอย ลิต้า รวมถึงที่ไม่ยอมต่อสัญญากับทีมอย่าง สตีฟ ซิดเวลล์ กัปตันทีมเรดิงที่ย้ายไปอยู่แอสตันวิลลา และเรดิงก็พลาดการเลื่อนชั้นขึ้นสู่พรีเมียร์ลีกด้วยการแพ้เบิร์นลี่ย์ ในฤดูกาล 2009–10 เรดิงฟอร์มตกอย่างหนักเพราะสตีฟ คอปเปล ลาออกจากตำแหน่งและเป็นแบรนเดน ร็อดเจอร์ อดีตผู้จัดการทีมวัตฟอร์ดเข้ามาแทนที่ก่อนร็อดเจอร์จะถูกปลดออกจากตำแหน่งเนื่องจากทีมเสี่ยงต่อการตกสู่ลีก วัน ทีมจึงแต่งตั้งให้ไบรอัน แม็คเดอร์ม็อด ผู้ช่วยผู้จัดการทีมขึ้นมาคุมทีมชั่วคราวและก็สามารถทำผลงานได้ยอดเยี่ยมด้วยการบุกไปชนะลิเวอร์พูล 2-1 ในเกมส์เอฟเอ คัพ รอบสามนัดรีเพลย์
ในฤดูกาล 2011–12 ทีมสามารถจบอันดับดับด้วยการเป็นแชมป์ ของลีกแชมเปี้ยนชิพ ได้กลับขึ้นเล่นพรีเมียร์ลีกสำเร็จ ในฤดูกาล 2012–13
ในเดือนกันยายน ค.ศ. 2014 เรดิงได้ถูกกลุ่มนายทุนจากประเทศไทย นำโดย คุณหญิงศศิมา ศรีวิกรม์ เข้าซื้อกิจการด้วยการเป็นผู้ถือหุ้นรายใหญ่ โดยมีชื่อของนายสัมฤทธิ์ ธนะกาญจนสุทธิ์ เป็นประธานสโมสร
ในฤดูกาล 2015–16 เรดิง ได้คาราบาวแดง เป็นผู้สนับสนุน โดยจะแสดงสัญลักษณ์ทางการค้าบนหน้าอกชุดแข่งทีมเหย้า และการบินไทย ในชุดแข่งทีมเยือน และสโมสรได้เดินทางมาแข่งขันนัดพิเศษกับไทยแลนด์ออลสตาร์ ที่สนามศุภชลาศัย ในวันที่ 8 กรกฎาคม ค.ศ. 2015 แต่ทั้งนี้ได้มีกลุ่มผู้สนับสนุนสโมสรชาวอังกฤษแสดงความไม่พอใจในสัญลักษณ์ใหม่นี้โดยเฉพาะอย่างของคาราบาวแดง
แต่ต่อมาในปลายเดือนเมษายน ค.ศ. 2017 กลุ่มทุนจากประเทศไทย ได้ประกาศขายหุ้นสโมสร โดยยอมรับว่าไม่สามารถนำพาทีมสู่ความสำเร็จได้ ทั้งที่อยู่ในช่วงปลายฤดูกาล และทีมมีลุ้นเลื่อนขึ้นไปแข่งในพรีเมียร์ลีกฤดูกาลหน้า ด้วยการลงแข่งขันคัดเลือกหรือเพลย์ออฟ
คณะบริหาร
ประเทศเกาหลี
ธงรวมเกาหลี ประเทศเกาหลี () เป็นประเทศที่ตั้งอยู่ในคาบสมุทรเกาหลี
ประวัติศาสตร์เริ่มจากอาณาจักรโชซ็อนโบราณ สถาปนาขึ้นโดย "ทันกุน" ต่อมาสมัยสามอาณาจักรแห่งเกาหลี (โคกูรยอ, แพ็กเจ, และชิลลา) ถูกรวมเข้าด้วยกันเป็นสหอาณาจักรชิลลา ซึ่งมีพุทธศาสนาเจริญรุ่งเรือง และต่อมา ค.ศ. 918 ได้สถาปนาอาณาจักรโครยอซึ่งเป็นชื่อของเกาหลี (Korea) และเมื่อราชวงศ์โชซ็อน (ราชวงศ์ลี) ครองอำนาจเปลี่ยนชื่ออาณาจักรใหม่ ชื่อ อาณาจักรโชซ็อนเมืองหลวงชื่อว่า ฮันยาง (โซล) มีลัทธิขงจื้อ เป็นคติธรรมประจำชาติ และได้ประดิษฐ์อักษรเกาหลี ขึ้น
ในปี ค.ศ. 1910 เกาหลีต้องอยู่ภายใต้การปกครองของญี่ปุ่น จนกระทั่งสิ้นสุดสงครามโลกครั้งที่ 2 ประเทศเกาหลีได้แบ่งเป็น 2 ประเทศ คือ เกาหลีใต้ และ เกาหลีเหนือ อย่างถาวร โดยประเทศเกาหลีใต้สถาปนาเป็นสาธารณรัฐเกาหลี ส่วนประเทศเกาหลีเหนือสถาปนาเป็นสาธารณรัฐประชาธิปไตยประชาชนเกาหลี
คาบสมุทรเกาหลีทอดตัวไปทางทิศใต้ทางด้านตะวันออกของทวีปเอเชีย มีความยาว 1,020 กิโลเมตร (612 ไมล์) และกว้าง 175 กิโลเมตร (105 ไมล์) ณ จุดที่แคบที่สุดของคาบสมุทร พื้นที่ร้อยละ 70 ของประเทศเป็นเทือกเขา จึงจัดเป็นประเทศที่มีภูมิประเทศเป็นเทือกเขามากที่สุดแห่งหนึ่งของโลก
ความเปลี่ยนแปลงทางกายภาพของแผ่นดินที่เป็นหินแกรนิตและหินปูนทำให้เกิดภูมิประเทศที่สวยงามอย่างมหัศจรรย์ ประกอบด้วยเทือกเขาและหุบเขา เทือกเขา ตลอดชายฝั่งด้านตะวันออกสูงชันและทอดตัวลงสู่ทะเลตะวันออก ในขณะที่ชายฝั่งทางด้านใต้ และตะวันตก เทือกเขาค่อย ๆ ลาดลงต่ำสู่ที่ราบชายฝั่ง ซึ่งเป็นแหล่งเกษตรกรรมที่ใหญ่ที่สุดแห่งหนึ่งในเกาหลีโดยเฉพาะในด้านการผลิตข้าว
คาบสมุทรเกาหลีถูกแบ่งออกเป็น 2 ส่วน ที่บริเวณเหนือเส้นขนานที่ 38 คือ ประเทศระบอบประชาธิปไตย สาธารณรัฐเกาหลีอยู่ทางใต้ และประเทศระบอบคอมมิวนิสต์ เกาหลีเหนือ โดยถูกคั่นกลางโดยเขตปลอดทหาร
ประเทศเกาหลีใต้มีพื้นที่ 99,500 ตารางกิโลเมตร มีประชากร 47.9 ล้านคน (ค.ศ. 2003) ประกอบด้วย 9 จังหวัด (โด) โซลเป็นเมืองหลวงของประเทศ และประกอบด้วยเมืองใหญ่ ๆ 6 เมือง คือปูซาน แทกู อินช็อน ควังจู แทจ็อน และอุลซัน รวมมีเมืองทั้งหมด 77 เมือง (ชี) 88 มณฑล (ตุน) ใน 9 จังหวัด
อนุโมทนา
อนุโมทนา แปลว่า คว"ามยินดีตาม, ความพลอยยินดี" หมายถึงการแสดงความชื่นชมยินดีในบุญหรือความดีที่ผู้อื่นทำ
อนุโมทนา อาจทำได้ด้วยการพูด เขียนหนังสือ หรือแสดงกิริยาก็ได้ เช่นเมื่อได้ยินเสียงย่ำฆ้องกลองที่วัดในตอนเย็น แสดงว่าพระท่านทำวัตรเย็นจบ ก็ยกมือขึ้นประนมไหว้เปล่งวาจาว่าสาธุ เป็นการอนุโมทนาต่อพระสงฆ์ที่วัด หรือมีใครทำบุญแล้วมาบอกให้ทราบ ทราบแล้วยกมือขึ้นสาธุ เป็นการอนุโมทนาบุญของเขาด้วย
เรียกการพูดแสดงความยินดีในความดีของผู้อื่นว่า อนุโมทนากถา (ดูสัมโมทนียกถาประกอบ)
เรียกหนังสือรับรองการบริจาคที่วัดออกให้แก่ผู้บริจาคทรัพย์ทำบุญว่า อนุโมทนาบัตร หรือ ใบอนุโมทนา
เรียกบุญที่เกิดจากการอนุโมทนาตามตัวอย่างข้างต้นว่า อนุโมทนามัยบุญ
สัมโมทนียกถา
สัมโมทนียกถา (อ่านว่า สัมโมทะนียะ-) แปลว่า "ถ้อยคำอันเป็นที่บันเทิงใจ, คำพูดที่ทำให้ประทับใจ" เรียกว่า อนุโมทนากถา ก็ได้
สัมโมทนียกถา ใช้เรียกการที่ภิกษุพูดแสดงความขอบคุณหรือกล่าวถึงประโยชน์และอานิสงส์ของความดีหรือบุญกุศลที่ทายกทายิกาได้ทำ เช่นถวายอาหาร สร้างกุฏิ สร้างหอระฆังไว้ในพระพุทธศาสนาว่า กล่าวสัมโมทนียกถา
สัมโมทนียกถาเป็นเหตุให้ผู้ทำบุญนั้นเกิดความแช่มชื่นเบิกบาน เกิดความอิ่มใจในผลบุญที่ตนทำและปรารถนาจะทำบุญเพิ่มพูนอีก
การกล่าวสัมโมทนียกถาเป็นธรรมเนียมของพระสงฆ์มาแต่โบราณ โดยกล่าวเป็นภาษาไทย ใช้เวลามากน้อยแล้วแต่ผู้กล่าว และปกติจะกล่าวก่อนที่จะอนุโมทนาเป็นภาษาบาลีหรือที่รู้จักกันว่า "ยถา-สัพพี"
อานิสงส์
อานิสงส์ แปลว่า "คุณเป็นเนื่องไหลไหลออกเนืองๆ แห่งผล" คือ ให้ผลที่น่าชื่นใจโดยยิ่ง
อานิสงส์ หมายถึงผลแห่งกุศลกรรม, ผลบุญ, ประโยชน์ที่เกิดจากการทำบุญ ใช้ว่า ผลานิสงส์ หรือผลอานิสงส์ ก็มี
อานิสงส์ เป็นผลผลิตจากการประกอบความดีต่างๆ ตามคติที่ว่า "ทำดีได้ดี" หมายความว่าเมื่อทำความดี ความดีย่อมให้อานิสงส์เป็นคุณความดีก่อน ลำดับต่อมาคุณงามความดีนั้นจึงให้ผลที่น่าชื่นใจไหลออกมาสนองผู้ทำในรูปแบบต่างๆ ตามเหตุปัจจัยที่ทำ เปรียบเหมือนปลูกต้นมะม่วงย่อมจะได้ผลเป็นลูกมะม่วงก่อน ต่อมาลูกมะม่วงนั้นจึงให้ผลที่น่าชื่นใจต่อไปเมื่อนำไปเป็นอาหาร นำไปแลกเป็นของหรือนำไปขายเป็นเงิน
คณะรักษาความสงบเรียบร้อยแห่งชาติ
คณะรักษาความสงบเรียบร้อยแห่งชาติ หรือ 
รสช. (National Peace Keeping Council - NPKC) เป็นคณะนายทหารที่ก่อการรัฐประหาร ยึดอำนาจจากพลเอกชาติชาย ชุณหะวัณ เมื่อวันที่ 23 กุมภาพันธ์ พ.ศ. 2534 นำโดย พลเอกสุนทร คงสมพงษ์ ผู้บัญชาการทหารสูงสุด พลเอกสุจินดา คราประยูร ผู้บัญชาการทหารบก, พลเอกอิสระพงศ์ หนุนภักดี รองผู้บัญชาการทหารบก และพลอากาศเอกเกษตร โรจนนิล ผู้บัญชาการทหารอากาศ
คณะ รสช. ให้เหตุผลในการยึดอำนาจว่า
ภายหลังการยึดอำนาจ คณะ รสช. ได้แต่งตั้งให้บุคคล ดังนี้
คณะ รสช. ได้ออกคำสั่งคณะ รสช. ฉบับที่ 26 ลงวันที่ 25 กุมภาพันธ์ พ.ศ. 2534 แต่งตั้ง คณะกรรมการตรวจสอบทรัพย์สิน (คตส.) มีพลเอกสิทธิ จิรโรจน์ เป็นประธาน ทำการอายัติและตรวจสอบทรัพย์สินของอดีตรัฐมนตรีในรัฐบาลพลเอกชาติชาย ชุณหะวัณ จำนวน 23 คน ผลการตรวจสอบทรัพย์สิน สรุปให้ยึดทรัพย์ของอดีตรัฐมนตรีจำนวน 10 คน
ในเวลาต่อมา ผู้ถูกยึดทรัพย์ได้ฟ้องคดีต่อศาลว่า คำสั่งของ รสช. และ คตส. ไม่ชอบด้วยกฎหมาย ศาลฎีกามีคำพิพากษาในวันที่ 26 มีนาคม พ.ศ. 2536 ว่าคำสั่งดังกล่าวไม่มีผลบังคับใช้ตามกฎหมาย และให้เพิกถอนคำสั่งการยึดทรัพย์ คณะรักษาความสงบเรียบร้อยแห่งชาติ ได้แปรสภาพ เป็นสภารักษาความสงบเรียบร้อยแห่งชาติ
สภาฯ ตั้งขึ้นหลังประกาศใช้ธรรมนูญการปกครองราชอาณาจักร พ.ศ. 2534 ตามมาตรา 18 ให้มีสภารักษาความสงบเรียบร้อยแห่งชาติ ประกอบด้วยบุคคลตามประกาศของคณะรักษาความสงบเรียบร้อยแห่งชาติ ฉบับที่ 2 ลงวันที่ 23 กุมภาพันธ์ พ.ศ. 2534 และประกาศของคณะรักษาความสงบเรียบร้อยแห่งชาติ ฉบับที่ 5 ลงวันที่ 23 กุมภาพันธ์ พ.ศ. 2534 เป็นกรรมการ ประธานสภารักษาความสงบเรียบร้อยแห่งชาติ อาจแต่งตั้งกรรมการสภารักษาความสงบเรียบร้อยแห่งชาติเพิ่มขึ้นได้อีกไม่เกินสิบห้าคน ให้หัวหน้าคณะรักษาความสงบเรียบร้อยแห่งชาติเป็นประธานสภารักษาความสงบเรียบร้อยแห่งชาติ รองหัวหน้าคณะรักษาความสงบเรียบร้อยแห่งชาติคนหนึ่งซึ่งสภารักษาความสงบเรียบร้อยแห่งชาติแต่งตั้งเป็นรองประธานสภารักษาความสงบเรียบร้อยแห่งชาติ และให้เลขาธิการคณะรักษาความสงบเรียบร้อยแห่งชาติเป็นเลขาธิการสภารักษาความสงบเรียบร้อยแห่งชาติ ให้สภารักษาความสงบเรียบร้อยแห่งชาติแต่งตั้งบุคคลซึ่งเป็นหรือไม่ได้เป็นกรรมการสภารักษาความสงบเรียบร้อยแห่งชาติ เป็นรองเลขาธิการสภารักษาความสงบเรียบร้อยแห่งชาติคนหนึ่งหรือหลายคนก็ได้ ในกรณีที่ประธานสภารักษาความสงบเรียบร้อยแห่งชาติไม่อยู่หรือไม่อาจปฏิบัติหน้าที่ได้ ให้รองประธานสภารักษาความสงบเรียบร้อยแห่งชาติทำหน้าที่ประธานสภารักษาความสงบเรียบร้อยแห่งชาติ และในกรณีที่ประธานสภารักษาความสงบเรียบร้อยแห่งชาติ และรองประธานสภารักษาความสงบเรียบร้อยแห่งชาติไม่อยู่หรือไม่อาจปฏิบัติหน้าที่ได้ ให้กรรมการสภารักษาความสงบเรียบร้อยแห่งชาติเลือกกรรมการคนหนึ่งทำหน้าที่ประธานสภารักษาความสงบเรียบร้อยแห่งชาติ
มีอำนาจหน้าที่ร่วมกับคณะรัฐมนตรีในการกำหนดนโยบายการบริหารราชการแผ่นดินที่คณะรัฐมนตรีจะแถลงต่อสภานิติบัญญัติแห่งชาติ และเสนอแนะหรือให้ความคิดเห็นในเรื่องใดๆ ที่เห็นว่าจะเป็นประโยชน์แก่คณะรัฐมนตรีในการบริหารราชการแผ่นดิน และมีอำนาจหน้าที่อื่นตามที่บัญญัติไว้ในธรรมนูญการปกครองนี้ ในการประชุมร่วมกันของสภารักษาความสงบเรียบร้อยแห่งชาติและคณะรัฐมนตรีตามบทบัญญัติแห่งธรรมนูญการปกครองนี้ ให้ประธานสภารักษาความสงบเรียบร้อยแห่งชาติทำหน้าที่ประธานในที่ประชุม
สภารักษาความสงบเรียบร้อยแห่งชาติสิ้นสุดลงเมื่อมีรัฐธรรมนูญฉบับใหม่ขึ้นมาแทนธรรมนูญการปกครองราชอาณาจักร พ.ศ. 2534
ฤคเวท
ฤคเวท () เป็นคัมภีร์เล่มแรกในวรรณคดีพระเวท แต่งขึ้นเมื่อราว 3000 ปีก่อนคริสตกาล เป็นตำราทางศาสนาที่เก่าแก่ที่สุดในโลก ประกอบไปด้วยบทสวดที่วางท่วงทำนองในการสวดไว้อย่างตายตัว กล่าวถึงบทสรรเสริญคุณ อำนาจแห่งเทวะ และประวัติการสร้างโลก รวมถึงหน้าที่ของพระพรหมผู้สร้างมนุษย์และสรรพสิ่ง ซึ่งจะใช้ในพิธีการบรวงสรวงเทพเจ้าต่างๆ ของชาวอารยัน ตามประเพณีของฮินดูแล้ว การแบ่งหมวดหมู่ของคัมภีร์พระเวทนี้ วยาส ( ผู้แต่งมหากาพย์ มหาภารตะ ) เป็นผู้ทำขึ้นโดยรับคำสั่งจากพระพรหมณ์ การจัดรวบรวมบทสวดในคัมภีร์ฤคเวทนี้ เรียกว่า ฤคเวทสังหิตา มีบทสวดทั้งหมด 1,028 บท เป็นหนึ่งในคัมภีร์ทั้งสี่ของศาสนาพราหมณ์-ฮินดู ซึ่งเรียกรวมกันว่า "พระเวท" และนับเป็นบทสวดที่เก่าแก่ที่สุดของมนุษยชาติ เนื้อหาด้านชาติพันธุวิทยาและภูมิศาสตร์ที่ปรากฏในฤคเวทนั้น เป็นหลักฐานแสดงว่าฤคเวทนั้นมีมานานกว่า 3,000 ปีก่อนคริสตกาล
คัมภีร์ฤคเวท มักแบ่งเนื้อหาเป็น 2 ลักษณะ ลักษณะที่ 1 คือ แบ่งเป็นมัณฑละ มีด้วยกันทั้งหมด 10 มัณฑละ หรือมณฑล แต่ละมณฑลประกอบด้วยบทสวด หรือสูกตะต่างๆ แต่ละมัณฑละมีจำนวนสูกตะไม่เท่ากัน ตั้งแต่ประมาณ 50 ถึง 200 สูกตะ ในแต่ละสูกตะประกอบด้วยคาถาหรือมันตระจำนวนมากน้อยต่างกันไป นอกจากนี้อาจแบ่งฤคเวทในลักษณะที่ 2 เป็นอัษฎก โดยแบ่งได้เป็น 8 อัษฏก แต่ละอัษฏกประกอบด้วยมันตระ แต่ละมันตระประกอบด้วยวรรค แต่ละวรรคประกอบด้วยฤจะ (หรือคำ) แต่ละฤจนับแยกเป็นอักษระ (หรือ ตัวอักษร) อย่างไรก็ตาม โดยทั่วไปนิยมแบ่งเป็นมัณฑละ โดยมีรายละเอียดดังนี้การอ้างถึงฤคเวทนิยมใช้ตัวเลขระบุลำดับที่ของหมวดนั้นๆ เช่น 1.1.1 หมายถึง มัณฑละที่ 1 สูกตะที่ 1 มันตระที่ 1 เป็นต้น,
ฟาโกไซโทซิส
กระบวนการฟาโกไซโทซิส ( แปลตรงตัวแปลว่า ""การกินเซลล์"") หรือการกลืนกินของเซลล์ คือรูปแบบหนึ่งของการย่อยอาหารในเซลล์ หรือเอนโดไซโทซิส (Endocytosis) โดยที่อนุภาคขนาดใหญ่ (อาจเป็นสิ่งแปลกปลอมหรืออาหาร) ถูกโอบล้อมรอบโดยเยื่อหุ้มเซลล์ของเซลล์ (ส่วนมากจะใหญ่กว่าอนุภาคที่ทำการโอบ) และถูกนำเข้าไปอยู่ภายในเซลล์ (คล้ายกับการกิน) เพื่อทำให้อนุภาคกลายเป็นฟาโกโซม (Phagosome) หรือฟูดแวคิวโอล (Food vacuole) ซึ่งก็คือช่องว่างในเซลล์ที่มีอาหารหรือสิ่งแปลกปลอมบรรจุอยู่นั่นเอง
ในสัตว์นั้น กระบวนการฟาโกไซโทซิสจะมีเซลล์ที่ถูกสร้างขึ้นเพื่อการนี้โดยเฉพาะเรียกว่า ฟาโกไซต์ (Phagocytes) ซึ่งจะทำหน้าที่ในการกำจัดสิ่งแปลกปลอมในร่างกาย ซึ่งก็คือการกำจัดเชื้อโรคนั่นเอง ส่วนในสัตว์มีกระดูกสันหลังนั้น ยังมีเซลล์อื่นนอกจากฟาโกไซต์ ทำหน้าที่เดียวกันอยู่ คือแมโครเฟจ (Macrophages) ที่มีขนาดใหญ่กว่าฟาโกไซต์ และกรานูโลไซต์ (Granulocytes) ที่มีขนาดเล็กกว่า โดยที่เซลล์ทั้งสองแบบนี้ล้วนอยู่ในเม็ดเลือดขาวทั้งสิ้น สิ่งที่ถือว่าเป็นสิ่งแปลกปลอมที่จะถูกกำจัดโดยวิธีการฟาโกไซโทซิสได้แก่ แบคทีเรีย, เซลล์เนื้อเยื่อที่ตายแล้ว และอนุภาคแร่ธาตุขนาดเล็ก ในกรณีที่แบคทีเรียนั้นอาจทำให้เซลล์ที่ทำการฟาโกไซโทซิสติดเชื้อได้จะถูกเคลือบด้วยแอนติบอดีก่อนที่จะถูกโอบเข้าไป แต่ในกรณีของแบคทีเรียที่เป็นเชื้อของโรคบางชนิดเช่นโรคเรื้อน และวัณโรค ซึ่งเมื่อถูกนำเข้าไปในเซลล์ผ่านกระบวนการฟาโกไซโทซิสแล้ว จะไม่สามารถถูกทำลายได้โดยเซลล์ฟาโกไซต์ที่ได้โอบเชื้อเข้าไป โดยจะเรียกเชื้อโรคเหล่านี้รวมไปถึงทุกสิ่งที่ขัดขวางหรือยับยั้งกระบวนการฟาโกไซโทซิสว่าแอนติฟาโกไลติก (Antiphagolytic)
จากการรู้ถึงความสามารถของเชื้อโรคในการต่อต้านเซลล์ฟาโกไซต์ธรรมดาๆ ได้ ทำให้สรุปได้ว่าแมโครเฟจ และกรานูโลไซต์ (ซึ่งส่วนใหญ่มักจะเป็นแกรนูโลไซต์ประเภทนิวโทรฟิล, "Neutrophil granulocytes") นั้นอาจถือได้ว่าเป็น ""ฟาโกไซต์ที่เก่งกว่า"" แต่นี่เป็นเพียงแค่ผลสรุปของการวิจัยเซลล์ประเภทนี้หลายๆ การวิจัยที่ตรงกันเท่านั้น
ส่วนจุดที่สำคัญที่สุดในกระบวนการฟาโกไซโทซิสก็คือความสามารถในการควบคุมการอักเสบของมัน ซึ่งก็ขึ้นอยู่กับอนุภาคที่ถูกโอบ โดยกระบวนการฟาโกไซโทซิสนี้สามารถบรรเทาอาการอักเสบได้ หรือในกรณีของเซลล์ที่ตายแบบอะพอพโทซิส จะช่วยชะลอการหายอักเสบของเซลล์เหล่านั้น กระบวนการฟาโกไซโทซิสยังมีส่วนเกี่ยวข้องในการต้านทางต่อภูมิคุ้มกัน ซึ่งจะช่วยป้องกันการอักเสบกับส่วนต่างๆ ของร่างกายที่เป็นปกติ โดยการกำจัดสิ่งแปลกปลอมก่อนที่แอนติบอดีจะกำจัดซึ่งจะทำให้เกิดอาการอักเสบ
วิศวกรรมการผลิต
วิศวกรรมการผลิต () เป็นสาขาหนึ่งทาง วิศวกรรมศาสตร์ ที่ประยุกต์ความรู้ทาง วิศวกรรม เทคนิคทางสถิติ และความรู้ทางการจัดการ เพื่อใช้ในการวางแผน ควบคุม จัดการกับปัญหา ปรับปรุงและพัฒนา ให้ได้ การผลิต ที่มีความปลอดภัย มีคุณภาพ เกิดประสิทธิผลด้วยความประหยัดคุ้มค่า และเป็นมิตรกับสิ่งแวดล้อม
ในประเทศไทย เปิดสอนหลายสถาบัน เช่น มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีสุรนารี สถาบันเทคโนโลยีไทย-ญี่ปุ่น มหาวิทยาลัยสงขลานครินทร์ มหาวิทยาลัยมหาสารคาม  มหาวิทยาลัยราชภัฏเลย มหาวิทยาลัยราชภัฏชัยภูมิ มหาวิทยาลัยราชภัฏเพชรบูรณ์ สถาบันเทคโนโลยีปทุมวัน มหาวิทยาลัยเทคโนโลยีราชมงคลศรีวิชัย มหาวิทยาลัยเทคโนโลยีราชมงคลล้านนา
ล็อค เดอะซุปเปอร์แมน
"ล็อก" เป็นมนุษย์เพศชาย ที่มีเอกลักษณ์คือผมสีเขียวอันโดดเด่น แต่ในบางครั้งเขาก็ปรากฏกายในรูปลักษณ์ของเด็กชาย
"ล็อก" มีช่วงชีวิตที่ยาวนาน ผ่านช่วงอายุของคนมามากมายและเฝ้าดุพฤติกรรมของผู้คนในจักรวาลแห่งโลกอนาคตอันไกลโพ้น เขาเป็นเอสเปอร์ที่มีพลังมหาศาลเกินจินตนาการ เมื่อเขาใช้ช่วงชีวิตถึงระยะเวลาอันสมควร ล็อกจะใช้พลังเพื่อกลับมาเกิดใหม่ โดยเริ่มต้นชีวิตเป็นเด็กอีกครั้ง น้อยคนนักที่จะรู้ตัวตนที่แท้จริงของเขา และด้วยความที่เป็นเอสเปอร์ที่มีพลังอันอาจเป็นอนันต์ ล็อกจึงได้เข้าไปมีส่วนร่วมกับวิกฤตการณ์แห่งจักรวาลมาหลายครั้ง
การ์ตูนเรื่องนี้ถูกนำมาตีพิมพ์หลายครั้งแล้ว และครั้งล่าสุดเป็นฉบับลิขสิทธิ์ของสยามอินเตอร์คอมมิกส์
มาตราโมส
มาตราความแข็งแร่ของโมส () เป็นมาตราความแข็งของแร่ตามที่นักวิทยาแร่ชาวเยอรมัน ชื่อ ฟรีดริช โมส (Friedrich Mohs) กำหนดขึ้นเมื่อ ค.ศ. 1812 ประกอบด้วยแร่มาตรฐาน 10 ชนิด เรียงลำดับตั้งแต่แร่ที่ทนทานต่อการขูดขีดน้อยที่สุดจนถึงมากที่สุด ดังนี้
ปลาตะโกก
ปลาตะโกก () เป็นชื่อปลาน้ำจืดชนิดหนึ่ง มีชื่อวิทยาศาสตร์ว่า "Cyclocheilichthys enoplos" อยู่ในวงศ์ปลาตะเพียน (Cyprinidae) 
มีรูปร่างเพรียวยาว หัวเล็ก หางคอด มีหนวด 2 คู่อยู่ริมฝีปาก เกล็ดมีขนาดใหญ่สีเงิน ครีบหลังยกสูง ครีบหางเว้าลึก เป็นปลาที่มีความปราดเปรียวว่องไวมาก มักหากินตามพื้นท้องน้ำ โดยอาหารไก้แก่ สัตว์หน้าดิน เช่น หอย, ปู มีพฤติกรรมชอบอาศัยอยู่ในแหล่งน้ำเชี่ยวและขุ่นข้น ขนาดโตเต็มที่ประมาณ 60 เซนติเมตร
พบในลุ่มแม่น้ำใหญ่ในภาคกลางและภาคอีสาน เช่น แม่น้ำเจ้าพระยา, แม่น้ำแม่กลอง, แม่น้ำท่าจีน, แม่น้ำโขงและสาขา รวมทั้งแหล่งน้ำขนาดใหญ่เช่น บึงบอระเพ็ดด้วย
เป็นปลาเศรษฐกิจที่มีความสำคัญชนิดหนึ่ง เนื่องจากเป็นปลาขนาดใหญ่ เนื้ออร่อย จึงมีราคาค่อนข้างสูง นิยมบริโภคโดยการปรุงสด เช่น ต้มยำ และที่จังหวัดอุตรดิตถ์นิยมนำมาปรุงเป็นน้ำยาในขนมจีนน้ำยา โดยมีชื่อเรียกในภาษาอีสานว่า "โจก" และัในแถบแม่น้ำตาปีว่า "ถลน" หรือ "สลุน"
ปัจจุบัน กรมประมงสามารถเพาะพันธุ์ปลาชนิดนี้ได้โดยการฉีดฮอร์โมนแล้วผสมเทียมวิธีแห้ง สีของไข่มีสีเหลืองน้ำตาล ลักษณะเป็นไข่แบบครึ่งจมครึ่งลอย และส่งเสริมให้เกษตรกรเลี้ยงเป็นปลาเศรษฐกิจ โดยถือเป็นปลาประจำจังหวัดปราจีนบุรีและอุตรดิตถ์ และนิยมเลี้ยงเป็นปลาสวยงามโดยเฉพาะตัวที่มีลำตัวสั้นกว่าปกติ
อรรถบำบัด
นักแก้ไขการพูด () คือ ผู้ที่ปฏิบัติงานเกี่ยวกับการวินิจฉัย การบำบัดรักษาและฟื้นฟูผู้ป่วยที่มีความผิดปกติทางภาษาและการพูด เช่น พูดไม่ได้ พูดไม่ชัด เสียงผิดปกติ ปากแหว่งเพดานโหว่ ประสาทหูพิการ มีความบกพร่องด้านสติปัญญา ผู้ป่วยที่ถูกตัดกล่องเสียง ผู้ป่วยสมองพิการ
บทบาทของนักแก้ไขการพูดในทีมเวชศาสตร์ฟื้นฟู คือ
ปลายี่สก
ปลายี่สก หรือ ปลายี่สกทอง เป็นปลาน้ำจืดชนิดหนึ่ง มีชื่อวิทยาศาสตร์ว่า "Probarbus jullieni" อยู่ในวงศ์ปลาตะเพียน (Cyprinidae)
เป็นปลาน้ำจืดขนาดใหญ่ หัวค่อนข้างโต มีหนวดสั้น 1 คู่ อยู่มุมปากบน ปากเล็กยืดหดได้ อยู่คล้อยลงมาใต้ส่วนหัว สีของลำตัวเหลือง มีแถบสีดำ 7 แถบ พาดไปตามความยาวของ ลำตัว แถบสีดำเหล่านี้จะพาดอยู่ระหว่างรอยต่อของเกล็ด ตาสีแดง ครีบทุกครีบสีชมพู อยู่ตามแม่น้ำที่พื้นที่เป็นกรวด หินหรือทราย ในฤดูผสมพันธุ์ปลาตัวผู้จะเปลี่ยนสีลำตัวเป็นสีคล้ำอมม่วงและมีตุ่มสิวขึ้นบริเวณข้างแก้มและครีบอก วางไข่ในฤดูหนาว โดยจะอยู่รวมกันเป็นฝูงใหญ่ ๆ ฝูงละ 30 - 40 ตัว บริเวณที่วางไข่อยู่ท้ายเกาะกลางน้ำ กินหอยและตัวอ่อนแมลงน้ำที่อยู่บริเวณพื้นดิน ขนาดใหญ่ที่สุดเท่าที่พบมีความยาว 1 เมตร และมีน้ำหนักถึง 40 กิโลกรัม 
พบตามแหล่งน้ำใหญ่ของภาคกลาง, ภาคเหนือและอีสาน เช่น แม่น้ำโขง, แม่น้ำน่าน, แม่น้ำเจ้าพระยา, แม่น้ำท่าจีน, แม่น้ำแม่กลอง นอกจากนี้แล้วยังพบได้ที่แม่น้ำปะหัง ในรัฐปะหัง ของมาเลเซียอีกด้วย
ปลายี่สก มีชื่อเรียกแตกต่างออกไปตามท้องถิ่นต่าง ๆ เช่น "ปลาเอิน" หรือ "ปลาเอินตาแดง" ในภาษาอีสาน "ปลายี่สกทอง" หรือ "ปลาอีสก" หรือ "ปลากะสก" ในแถบแม่น้ำน่าน และที่จังหวัดเชียงรายเรียกว่า "ปลาเสือ" เป็นต้น
เป็นปลาที่มีรสชาติอร่อยมาก จึงถูกจับเพื่อนำมาบริโภคและซื่อขายกันเป็นจำนวนมาก ด้วยเหตุนี้ จึงทำให้ปลายี่สกกลายเป็นปลาที่อยู่สถานะใกล้สูญพันธุ์ในธรรมชาติ แต่ปัจจุบันกรมประมงสามารถเพาะพันธุ์ได้ด้วยการผสมเทียม สำเร็จขึ้นในปี พ.ศ. 2517 และสนับสนุนให้เลี้ยงเป็นปลาเศรษฐกิจ นอกจากนี้ยังเลี้ยงเป็นปลาสวยงามได้ด้วย
นอกจากนี้แล้วยังเป็นปลาที่ทำเป็นป้ายบอกชื่อถนนในตัวอำเภอเมืองกาญจนบุรี จังหวัดกาญจนบุรี และยังเป็นสัตว์น้ำประจำจังหวัดกาญจนบุรีอีกด้วยเพราะเคยเป็นถิ่นที่ได้ชื่อว่ามีปลายี่สกชุกชุมในอดีต
สถานะการอนุรักษ์ ปลายี่สกติดอยู่ในบัญชีไซเตส กลุ่ม 1 ชนิดสัตว์ป่าและซากของสัตว์ป่าท้ายบัญชีอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (ลำดับที่ 907)
ปิสโก
ปิสโก () เป็นเหล้าบรั่นดีของอเมริกาใต้ที่ไม่มีสี รสจัดร้อนแรง กลิ่นฉุน กลั่นจากองุ่น หมักบ่มในถังดินเหนียว ดีกรีประมาณร้อยละ 40 ได้รับการพัฒนาสูตรมาตั้งแต่คริสต์ศตวรรษที่ 16 ปัจจุบันเป็นที่นิยมในเปรู โบลิเวีย และชิลี
เฌอ (วงดนตรี)
เฌอ เป็นวงดนตรีสัญชาติไทยสังกัด KITA Record
รายนามผู้บัญชาการทหารบกไทย
รายพระนาม รายนาม ผู้บัญชาการทหารบก แห่งกองทัพบกไทย
ซีเปีย (วงดนตรี)
ซีเปีย () เป็นวงดนตรีไทย ในกลุ่มนักร้องแนวออลเทอร์นาทิฟ
ซีเปียก่อตั้งโดย 2 สมาชิก คือ เจษฎา สุขทรามร และ ภานุ กันตะบุตร โดยชื่อวงนำมาจากสีซีเปีย อันเป็นสีประจำคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง สถาบันที่เจษฎาศึกษาเล่าเรียนอยู่ในเวลานั้น ซีเปียเป็นที่รู้จักจากเพลง "เกลียดตุ๊ด" และ "เดทก็อด" ในสมัยยุคออลเทอร์นาทิฟเฟื่องฟู ด้วยเนื้อหาบทเพลงที่รุนแรง เสียดสีสังคม ทำให้กลายมาเป็นเอกลักษณ์ของวง จนซีเปียกลายมาเป็นแรงบัลดาลใจให้กับวงใต้ดินหลายๆ วงในเวลาต่อมา
ในปี พ.ศ. 2537 ซีเปียได้ออกอัลบั้มแรกคืออัลบั้ม "เกลียดตุ๊ด" อันเป็นผลงานสร้างชื่อให้กับวงซีเปียเป็นอย่างมาก จากเพลง "เกลียดตุ๊ด" และ "เดทก็อด" อัลบั้มนี้สามารถทำยอดขายได้จำนวนมาก แต่กลับโดนโกงรายได้ พร้อมกับถูกแอบอ้างแสดงความเป็นเจ้าของเพลงจากคนใกล้ตัว ในปีต่อมา ซีเปีย เข้าสังกัดค่ายเบเกอรี่มิวสิค และมีเพิ่มสมาชิกอีก 2 คน ได้แก่ เอกพงศ์ เชิดธรรม และ ทวิพล สุดารา สืบเนื่องจากทั้งสองนั้นมีชื่อเล่นว่า เอก จึงกลายมาเป็นอัลบั้ม "ทูเอกส์" อันหมายถึงสองเอก ด้วยความที่ถูกดูถูกในเรื่องของฝีมือจากอัลบั้มชุดที่แล้ว ซีเปียจึงแสดงความสามารถทางดนตรีอย่างสุดฝีมือในอัลบั้มนี้ โดยมีการนำเสนอเนื้อหาของเพลงแบบใหม่ๆ และได้รับการยกย่องว่าเป็นอัลบั้มที่ดีที่สุดของวง และเป็นหนึ่งในอัลบั้มร็อกยอดเยี่ยมตลอดกาลของไทย นอกจากนี้ซีเปียได้ออกอัลบั้มบันทึกการแสดงสดในชื่อว่า "เดอะเลดีออร์นแอนด์ทูเอกส์" ซึ่งบันทึกจากการแสดงคอนเสิร์ตร่วมกับอรอรีย์ ซึ่งมียอดขายอัลบั้มไม่ตรงตามเป้าหมาย จึงยุติการร่วมงานกับเบเกอรี่มิวสิค
ปัจจุบันภานุ กันตะบุตร ไปเล่นเบสให้กับวง ทีโบน ส่วน เจษฎา สุขทรามร และเพื่อนๆ ต่างแยกย้ายไปทำงาน
ต่อมา ในปี พ.ศ. 2543 หลังจากที่ประสบสภาวะเศรษฐกิจฟองสบู่แตก ซีเปียได้กลับมาอีกครั้งพร้อมกับดนตรีแบบดั้งเดิมในอัลบั้ม "ไม่ต้องใส่ถุง" แสดงถึงความบ้าระห่ำของวงที่ยังคงไม่เปลี่ยนไป ความดิบของดนตรีทำให้ซีเปียกลับมาเป็นที่นิยมอีกครั้ง เพลง "อยากอยู่กับเธอทั้งคืน" ที่ร่วมกับ พิจิกา จิตตะปุตตะ ได้ขึ้นชาร์ตแฟตเรดิโอ (104.5 เอฟเอ็ม) ทำให้ซีเปียได้จัดคอนเสิร์ตของวง ชื่อว่า "เล็ก ชิ้น สด ซีเปีย ไม่เชื่ออย่าตุ๊ดตู่" ที่โรงงานยาสูบเก่า เมื่อวันที่ 27 พฤษภาคม พ.ศ. 2544 และได้นำอัลบั้ม "เกลียดตุ๊ด" มาวางขายใหม่อีกครั้ง
ในปี พ.ศ. 2545 เจษฎา สุขทรามร ได้ร่วมมือกับเพื่อนๆออกอัลบั้ม โอ๋ โมเดลลิ่ง แนะนำศิลปินใหม่ๆให้ผู้ฟังได้รู้จักกัน ซีเปีย และ โอ๋โมเดลลิ่ง ได้ร่วมกันแสดงในคอนเสิร์ตครั้งใหญ่ เมื่อวันที่ 3 พฤศจิกายาน พ.ศ. 2545 ในงานไฮเนเกนแฟตเฟสติวัล ครั้งที่ 2 ( ณ ห้างสรรพสินค้า อิมพิเรียล ลาดพร้าว การแสดงสดครั้งนี้นับว่าเป็นครั้งสุดท้ายของวง ทุกๆคนต่างแยกย้ายกันไปเป็นครั้งสุดท้าย
เจษฎา สุขทรามร ร่วมกับ พิจิกา จิตตะปุตตะ ตั้งวง ดูบาดู ในสังกัด ก้านคอคลับ ปัจจุบันเขาได้เขามาบริหารค่ายเพลงใหม่ในเครือแกรมมี่ ชื่อ สนามหลวงการดนตรี และอำนวยการผลิตให้กับศิลปินต่างๆ ส่วน เอกพงศ์ เชิดธรรม เข้าร่วมกับวง เครสเชนโด้ สังกัดค่ายเบเกอรี่มิวสิค
แสงซิงโครตรอน
แสงซิงโครตรอน () เป็นแสงที่เกิดจากการแผ่รังสีแม่เหล็กไฟฟ้า (electromagnetic radiation) ซึ่งปรกติแล้วผลิตขึ้นด้วยแหวนกักเก็บอิเล็กตรอน (storage ring) เพื่อประโยชน์ทางวิทยาศาสตร์
โรคน้ำกัดเท้า
โรคน้ำกัดเท้า หรือ ฮ่องกงฟุต คือ โรคที่มีอาการคันซึ่งเกิดจากเชื้อราที่เท้า เมื่ออากาศร้อนๆ และเท้าชื้นมากๆ ประกอบกับมีเหงื่อออกมากด้วยจึงเป็นบ่อเกิดของเชื้อราที่เรียกว่า Dermatophytes เนื่องจากเชื้อราจะเจริญเติบโตและแพร่พันธุ์ได้ดีมากในอากาศร้อนชื้น
Tinea คือชื่อสามัญของการติดเชื้อที่ผิวหนัง Tinea pedis คือเชื้อราที่เท้า หรือ Jock itch or tinea cruis คือการติดเชื้อที่ผิวหนังบริเวณขาหนีบ ต้นขา ข้อพับต้นขามีอีกชื่อหนึ่งว่า สังคัง และ Ringworm or tinea capitis คือ กลากที่ศีรษะ
การติดเชื้อส่วนใหญ่มักมาจากการใช้ของร่วมกับผู้อื่น เช่น ผ้าเช็ดตัว รองเท้า หรือว่ายน้ำในสระสาธารณะ
อาการของโรคเชื้อราที่เท้า คือ คันตามซอกนิ้วเท้าและผิวหนังลอกออกเป็นขุยๆ เป็นผื่นที่เท้า ผิวหนังที่เท้าเกิดพุพอง นิ้วเท้าหนาและแตกที่เป็นมากและพบบ่อยจะเกิดตรงซอกนิ้ว แต่ก็สามารถเกิดที่ส้นเท้าได้เช่นกัน
การรักษาโรคราที่เท้า ควรล้างเท้าให้สะอาดด้วยสบู่และเช็ดให้แห้ง ใส่ถุงเท้าที่สะอาดและไม่เปียกชื้นใช้ครีมกันเชื้อราหรือโรยแป้งฝุ่นที่เท้า
ควรใส่ถุงเท้าและรองเท้าที่แห้ง เช็ดเท้าให้แห้งโดยเฉพาะซอกเท้าหลังอาบน้ำ ใส่ถุงเท้าที่ทำด้วยขนสัตว์ดีกว่าผ้าฝ้ายเพราะผ้าขนสัตว์ช่วยซับความชื้นจากเท้า ถ้าเป็นเท้าเปียกควรเปลี่ยนรองเท้า ควรมีรองเท้า 2 คู่ ใส่สลับกัน ไม่ควรใส่รองเท้าคู่เดิมทุกวัน
โรคแทรกซ้อนคือการที่ผิวหนังอักเสบ เกิดในรายที่รุนแรงและสามารถรักษาด้วยยาปฏิชีวนะ
รายนามผู้บัญชาการทหารอากาศไทย
รายนามผู้บัญชาการทหารอากาศไทย ตั้งแต่อดีตจนถึงปัจจุบัน
รายนามผู้บัญชาการทหารเรือไทย
รายพระนาม รายนาม ผู้บัญชาการทหารเรือ แห่งกองทัพเรือไทย
เปิดสอบกองทัพเรือ แนวข้อสอบกองทัพเรือ
วินัย ภัททิยกุล
พลเอก พลเรือเอก พลอากาศเอก วินัย ภัททิยกุล (5 กุมภาพันธ์ พ.ศ. 2491- ) ประธานกรรมการ บริษัท สบายดี แอร์เวย์ส จากัด อดีตเลขาธิการสภาความมั่นคงแห่งชาติ อดีตเลขาธิการ คณะมนตรีความมั่นคงแห่งชาติ และอดีตปลัดกระทรวงกลาโหมและเป็นหนึ่งในผู้ดูแลการแก้ไขปัญหาความไม่สงบในภาคใต้ของประเทศไทย
พล.อ.วินัย เกิดเมื่อ 5 กุมภาพันธ์ พ.ศ. 2491 มีชื่อเล่นว่า "ตุ่น" ซึ่งสื่อมวลชนนิยมเรียกว่า "บิ๊กตุ่น" จบการศึกษาจากโรงเรียนเซนต์คาเบรียล, โรงเรียนเตรียมทหาร รุ่น 6 (ตท.6-ร่วมรุ่นกับ พล.อ.สนธิ บุญยรัตกลิน, พล.ร.อ.สถิรพันธุ์ เกยานนท์, พล.อ.อ.ชลิต พุกผาสุข, พล.อ.บุญสร้าง เนียมประดิษฐ์), โรงเรียนนายร้อยพระจุลจอมเกล้า รุ่น พ.ศ. 2508 หรือ จปร.17 และวิทยาลัยป้องกันราชอาณาจักร
ชีวิตส่วนตัว สมรสกับ นางศศิณี ภัททิยกุล (นามสกุลเดิม ชลออยู่-มีศักดิ์เป็นหลานของ พล.ร.อ.สงัด ชลออยู่ อดีต ผบ.ทร.และหัวหน้าคณะปฏิรูปการปกครองแผ่นดิน) มีบุตรและธิดา 3 คน คือ นายสกลธี ภัททิยกุล, พ.ต.สุธีพัฒน์ ภัททิยกุล และ นางสาวภัสวดี ภัททิยกุล
รับราชการอยู่ในกองบัญชาการทหารสูงสุด สังกัดกรมข่าวทหาร ได้รับพระราชทานยศพลตรี (พล.ต.) เมื่อเดือนตุลาคม พ.ศ. 2535 เป็นรองผู้บัญชาการศูนย์รักษาความปลอดภัยแห่งชาติ เมื่อ พ.ศ. 2538 เป็นรองเจ้ากรมข่าวทหาร เมื่อ พ.ศ. 2539 และรับพระราชทานยศพลโท (พล.ท.) ตำแหน่งเจ้ากรมข่าวทหารบก เมื่อ พ.ศ. 2540 และ พ.ศ. 2544 ดำรงตำแหน่งผู้บัญชาการกองกำลังรักษาสันติภาพของสหประชาชาติในติมอร์ตะวันออก
พล.อ.วินัย ได้รับพระราชทานยศพลเอก (พล.อ.) ในตำแหน่งที่ปรึกษาพิเศษ กองบัญชาการทหารสูงสุด เมื่อ พ.ศ. 2545 ก่อนจะย้ายไปดำรงตำแหน่ง เลขาธิการสภาความมั่นคงแห่งชาติ ในรัฐบาล พ.ต.ท.ทักษิณ ชินวัตร
โดยก่อนหน้านั้น พล.อ.วินัย ถือได้ว่าเป็นนายทหารที่ใกล้ชนิดสนิทสนมกับ พล.อ.อาทิตย์ กำลังเอก ในขณะที่ดำรงตำแหน่งผู้บัญชาการทหารบก ด้วยการเป็นผู้ใต้บังคับบัญชามาก่อน และเคยถูกควบคุมตัวในการรัฐประหารเมื่อวันที่ 23 กุมภาพันธ์ พ.ศ. 2534 โดยคณะรักษาความสงบเรียบร้อยแห่งชาติ (รสช.) ที่ท่าอากาศยานกองบิน 6 (สนามบิน บน.6) ของกองทัพอากาศ พร้อม พล.อ.ชาติชาย ชุณหะวัณ, พล.อ.อาทิตย์ กำลังเอก และนายพิทักษ์ อินทรวิทยนันท์
และ พล.อ.วินัย ยังสนิทสนมกับ พล.อ.สนธิ บุณยรัตกลิน มาก ในฐานะที่เป็นเพื่อนร่วมรุ่น ถึงขนาดรับประทานอาหารร่วมกันและนอนเตียงเดียวกันมาก่อน ในการรัฐประหารเมื่อวันที่ 19 กันยายน พ.ศ. 2549 พล.อ.วินัย เป็นนายทหารระดับสูงคนแรกที่ พล.อ.สนธิชักชวนมาร่วมการรัฐประหารด้วย โดย พล.อ.วินัยเป็นผู้ที่ตั้งชื่อคณะรัฐประหารครั้งนี้เองว่า "คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข" (คปค.) โดยมีเจตนาจะให้รำลึกถึง คณะปฏิรูปการปกครองแผ่นดิน ของ พล.ร.อ.สงัด ชลออยู่ ที่เป็นญาติผู้ใหญ่ของภริยา ที่มีบทบาทในการรัฐประหารเมื่อวันที่ 6 ตุลาคม พ.ศ. 2519 และ 20 ตุลาคม พ.ศ. 2520 หลังจากนั้น บทบาทของ พล.อ.วินัย เป็นไปในลักษณะของที่ปรึกษาของคณะ คปค.และ คมช. และยังได้รับแต่งตั้งให้เป็นเลขาธิการ คมช.และได้รับโปรดเกล้าฯให้ดำรงตำแหน่งปลัดกระทรวงกลาโหม จนได้รับฉายาว่า ""ขงเบ้ง คมช."" อีกทั้งเมื่อหลังจากที่ พล.อ.สนธิ เกษียณอายุราชการในตำแหน่ง ผบ.ทบ. มีข่าวว่า พล.อ.สนธิ แต่งตั้ง พล.อ.วินัย ให้ดำรงตำแหน่ง ผบ.ทบ.
พลเอก วินัย ได้รับแต่งตั้งพระราชทานยศ พลเรือเอก พลอากาศเอก และแต่งตั้งเป็นนายทหารพิเศษ ประจำกรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์ โรงเรียนนายเรืออากาศ กองบัญชาการฝึกศึกษาทหารอากาศ ในปี พ.ศ. 2549
ดร.คิดส์
ดร.คิดส์ () เป็นบอยแบนด์ไทย จากค่าย คีตา เรคคอร์ดส มีผลงานเพลงที่รู้จักกันอย่าง ข่าวร้าย , อาอียา เป็นที่โดดเด่นจากทรงผมของแม็คนักร้องนำประกอบกับเสื้อผ้าของสมาชิก
ดร. คิดส์ เป็นวงดนตรีบอยแบนด์ที่มีชื่อเสียงในช่วงปีพ.ศ. 2536 - พ.ศ. 2541 มีสมาชิกทั้งหมด 4 คน ประกอบด้วย แมค-ศรัณย์นัฐ อาภรณ์ศิริ บุตรชายของแอ๊ด ทนงศักดิ์ อาภรณ์ศิริ อดีตมือเบสวง แกรนด์เอ็กซ์ และวง เพื่อน, ต้าร์-บัณฑิตย์ เดชกุญชร, อ๊อพ-กรณ์พงศ์ สกลเดช และ ต๊อก-พิษณุ ทิปกะ ด้วยภาพลักษณ์ บุคลิก ทรงผม และสีสันของเสื้อผ้าที่แปลกตา ซึ่งเป็นที่นิยมของวัยรุ่นไทยในสมัยนั้น โดยเริ่มก่อตั้งวงครั้งแรกในสังกัด เอสพี ศุภมิตร ออกอัลบั้มชุดแรกในชื่อ "ใหม่ถอดด้าม" ปีพ.ศ. 2536 มีเพลงสร้างชื่อเสียงได้แก่เพลง อาอียา และเพลง อยากเป็นเหมือนอย่างเขา
ภายหลังทางต้นสังกัดปิดตัวลง 4 หนุ่ม ดร.คิดส์ ได้ย้ายเข้ามาในสังกัด คีตา เอนเตอร์เทนเมนท์ ค่ายเพลงยักษ์ใหญ่ในยุคนั้นโดยออกอัลบั้มอีก 2 ชุดด้วยกัน ได้แก่อัลบั้ม Modified (พ.ศ. 2538) ต่อมาอัลบั้มชุดนี้สามารถขายได้เกิน 1 ล้านตลับจึงได้ทำการเปลี่ยนปกอัลบั้มพร้อมกับเพิ่มเพลงใหม่คือ My Baby เข้าไปใช้ชื่อว่า Modified ตอน My Baby และอัลบั้ม เจอล่ะ...มันส์! (พ.ศ. 2539) เมื่อทาง คีตา เอนเตอร์เทนเมนท์ ได้ขายกิจการต่อเนื่องจากสภาพเศรษฐกิจที่ไม่ดีพร้อมกับเปลี่ยนชื่อเป็น คีตามิวสิค ทางวงจึงได้อออัลบั้มที่มีชื่อว่า Money Money (พ.ศ. 2541) พร้อมกับ 2 ศิลปินที่ยังคงมีสัญญาอยู่กับทาง คีตา มิวสิค ได้แก่ ฝันดี-ฝันเด่น และอ๊อฟ พงษ์พัฒน์ วชิรบรรจง หลังจากนั้นไม่นานทางค่ายคีตามิวสิคก็ปิดตัวเช่นกัน ก่อนที่ทั้ง 4 จะแยกย้ายกันไปในที่สุด มีเพลงฮิตอย่าง ข่าวร้าย , อาอียา ร้ายนักรักซะ เป็นต้น
ภายหลังการยุบวงประมาณ 5 ปี ต้าร์ สมาชิกของทางวงฆ่าตัวตายอันเนื่องมาจากปัญหาชีวิตส่วนตัวลงในปี พ.ศ. 2546
ดร.คิดส์กลับมาอีกครั้งในปี พ.ศ. 2557 ในเพลง "Butterfly" ร่วมขับร้องกับ ที-สเกิ๊ต) ในสังกัดค่าย 9foxentertainment ของ ฟอร์ด สบชัย ไกรยูรเสน
ต้าร์ ดร.คิดส์เสียชีวิตเมื่อวันที่ 3 พฤษภาคม พ.ศ. 2546 จากการผูกคอตาย เนื่องจากความเครียดเรื่องปัญหาชีวิตส่วนตัวและมีอาการทางประสาท
วิกิสปีชีส์
วิกิสปีชีส์ () เป็นโครงการที่ได้รับการสนับสนุนจากมูลนิธิวิกิมีเดีย ที่ให้โอกาสผู้เขียน เข้ามาแก้ไขเพิ่มเติม เป็นสารบบของสปีชีส์ที่เปิดกว้างและใช้ได้
หน้าสปีชีส์ปกติจะมีส่วนย่อย ๆ เรียกว่า taxonavigation, ชื่อสามัญ, การจำแนกแบบต่าง ๆ, อ้างอิง, หมายเหตุ และอาจจะมีคำบรรยายบอกคุณลักษณะของสปีชีส์นั้น ๆ ชื่อสามัญนั้นจะโยงไปยังบทความในวิกิพีเดียในหลาย ๆ ภาษา
ปัจจุบันมีวิกิสปีชีสในภาษาต่าง ๆ 131 ภาษา ซึ่งได้รับอนุญาตให้ใช้เนื้อหาได้ ภายใต้ GFDL และ CC-BY-SA 3.0
วัดพิชยญาติการามวรวิหาร
วัดพิชัยญาติการาม หรือ วัดพิชัยญาติ เป็นพระอารามหลวงชั้นโท ชนิดวรวิหาร สังกัดคณะสงฆ์มหานิกาย ตั้งอยู่เชิงสะพานพุทธ บริเวณที่เดิมเรียกว่าวงเวียนเล็ก ในแขวงสมเด็จเจ้าพระยา เขตคลองสาน ตั้งอยู่ริมคลองบ้านสมเด็จเจ้าพระยา เขตคลองสาน เดิมเป็นวัดร้าง แต่สมเด็จเจ้าพระยาบรมมหาพิไชยญาติ (ทัต บุนนาค) ครั้งมีบรรดาศักดิ์เป็นพระยาศรีพิพัฒน์ราชโกษา ได้ปฏิสังขรณ์ขึ้นใหม่ประมาณ พ.ศ. 2372 - 2375 ในรัชกาลที่ 3 เนื่องจากสมเด็จเจ้าพระยาองค์น้อยขณะนั้นเป็นจางวางพระคลังสินค้า มีเรือสำเภาค้าขายกับจีน จึงได้นำอับเฉาเรือ กระเบื้องสี และหินมาจากจีน สถาปัตยกรรมวัดนี้มีลักษณะแบบไทยผสมจีน ซึ่งเป็นแบบพระราชนิยมในสมัยนั้น เมื่อบูรณะวัดเสร็จแล้ว ได้น้อมเกล้าฯ ถวายพระบาทสมเด็จพระนั่งเกล้าเจ้าอยู่หัว รัชกาลที่ 3 พระราชทานนามว่า "วัดพระยาญาติการาม" ต่อมาพระบาทสมเด็จพระจอมเกล้าเจ้าอยู่หัวเปลี่ยนชื่อวัดใหม่เป็น "วัดพิชยญาติการาม" หรือที่คนทั่วไปเรียกกันว่า "วัดพิชัยญาติ"
พระอุโบสถ สร้างเป็นศิลปะแบบจีน ไม่มีช่อฟ้า ใบระกา เนื่องจากสมัยก่อนเป็นวัดอยู่ในสวน จึงสร้างเพื่อหลบบรรดากิ่งไม้ ผลไม้ที่จะหล่นหรือหักไปกระทบหลังคาพระอุโบสถได้ องค์พระประธานในอุโบสถ เป็นพระพุทธรูปปั้น ปางมารวิชัย เป็นพระพุทธรูปโบราณรุ่นเดียวกับพระพุทธชินราชชินศรี โดยอัญเชิญมาจากวัดพระวิหาร หลวงเมืองพิษณุโลก นามว่า "พระสิทธารถ" หรือที่ชาวบ้านทั่วไปจะเรียกท่านว่า "หลวงพ่อสมปรารถนา" ซึ่งเป็นที่เคารพสักการะของพุทธศาสนิกชนจำนวนมาก
พระพุทธรูปประดิษฐานหน้าองค์พระประธาน เป็นพระพุทธรูป ปางมารวิชัย โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ทรงหล่อเมื่อ พ.ศ. 2465 นามว่า พระวรวินายก
พระปรางค์องค์ใหญ่ วัดโดยรอบ 33 วา 2 ศอก ส่วนสูงตลอดยอดนภศูล 21 วา 1 ศอก 10 นิ้ว เป็นที่ประดิษฐานพระพุทธรูปปั้น 4 องค์ หันพระพักตร์ไปสู่สี่ทิศ มีพระปรางค์องค์เล็ก 2 องค์ ขนาดวัดโดยรอบ 15 วา ส่วนสูงตลอดนภศูล 11 วา 1 ศอก 1 คืบ 2 กระเบียด ทิศตะวันออกเป็นที่ ประดิษฐานพระโพธิสัตว์พระศรีอาริย์ องค์ทิศตะวันตกเป็นที่ประดิษฐานพระพุทธบาทจำลอง 4 รอย จำหลักด้วยแผ่นศิลา สัณนิฐานกันว่าเป็นของเก่า แต่ไม่ทราบว่านำมาจากที่ไหน
นอกจากนี้แล้วยังเป็นที่รู้จักกันดีว่า แม่ชีทศพร เทวาพิทักษ์ธรรม (หรือธนพร) อาศัยอยูที่วัดนี้
เอ็ลลียัซ ปีกัล
เอ็ลลียัซ ปีกัล หรือ เอ็ลลี ปีกัล นักมวยสากลชาวอินโดนีเซีย เกิดเมื่อวันที่ 24 มีนาคม พ.ศ. 2503 ที่จังหวัดมาลูกู มีสถิติการชก 26 ครั้ง ชนะ 20 (น็อก 11) เสมอ 1 แพ้ 5 เป็นแชมป์โลกมวยสากลคนแรกของประเทศอินโดนีเชีย
ในวัยเด็กปีกัลมีอาชีพเป็นนักดำน้ำโดยไม่มีอุปกรณ์ใด ๆ
ฉายาของปีกัลในอินโดนีเซีย คือ ""The Exocet"" มาจากชื่อขีปนาวุธที่ผลิตโดยฝรั่งเศสซึ่งกองทัพอากาศอาร์เจนตินาใช้ต่อสู้กับอังกฤษระหว่างสงครามหมู่เกาะฟอล์กแลนด์ ซึ่งเกิดขึ้นใน พ.ศ. 2525 ซึ่งเป็นยุคที่ปีกัลกำลังโด่งดัง ซึ่งเป็นการเปรียบเทียบหมัดซ้ายของปีกัลว่าหนักหน่วงเหมือนขีปนาวุธชนิดนี้ ซึ่งปีกัลใช้หมัดซ้ายนี้น็อกชุน จูโด คว้าแชมป์โลกมาครอง
ปีกัลเป็นชาวอินโดนีเซียคนที่ 2 ที่ได้ชิงแชมป์โลก โดยคนแรกคือ โทมัส อเมริโก ซึ่งขึ้นชิงแชมป์โลกรุ่นซูเปอร์ไลต์เวต WBC แพ้ซาอูล แมมบี้ ที่ จาการ์ตา เมื่อ พ.ศ. 2524
ปัจจุบัน ปีกัลอยู่กับภรรยาคือ รีนา เซียฮายา ปีกัล มีบุตรชายสองคน ปีกัลถูกจับในคดีค้ายาเสพติดเมื่อ พ.ศ. 2548 ถูกขังคุกและถูกปล่อยตัวออกมาเมื่อ 7 กุมภาพันธ์ พ.ศ. 2549 ปัจจุบันเป็นทีมงานของคณะกรรมการโอลิมปิกแห่งอินโดนีเซีย
โอเล่ห์ เกียรติวันเวย์
โอเล่ห์ เกียรติวันเวย์ มีชื่อจริงว่า ประสิทธิ์ ไทยแก้ว เกิดเมื่อวันที่ 13 เมษายน พ.ศ. 2516 ที่ตำบลปากแพรก อำเภอทุ่งสง จังหวัดนครศรีธรรมราช เป็นยอดนักมวยไทยชื่อดัง ก่อนจะมาชกมวยสากลอาชีพ แต่การชกมวยสากลนั้นไม่ประสบความสำเร็จ จึงมีสถิติการชกทั้งหมด 4 ครั้ง ชนะ 2 (น็อค 1) แพ้ 2
โอเล่ห์ เคยเป็นนักมวยไทยชื่อดังมาก่อน ได้รับการยกย่องว่าเหมือนกับ 2 ยอดนักมวยไทยในอดีตรวมกัน คือ สามารถ พยัคฆ์อรุณ และ พุฒ ล้อเหล็ก เพราะเป็นนักมวยที่ออกอาวุธมวยไทยได้ครบเครื่อง โดยเฉพาะหมัดและศอก และถือเป็นนักมวยในแบบบ็อกเซอร์ หรือจังหวะฝีมือ เริ่มชกมวยครั้งแรกได้ค่าตัวเพียง 100 บาท จากนั้นจึงเข้ามาชกในกรุงเทพมหานคร ที่เวทีมวยรังสิต ได้ค่าตัว 1,000 บาท ก่อนที่โด่งดังในเวลาต่อมาในฐานะนักมวยค่าตัวเงินแสน โดยมีนักมวยที่ชื่นชอบ คือ เจริญทอง เกียรติบ้านช่อง นักมวยชาวนครศรีธรรมราชเหมือนกัน
โอเล่ห์เริ่มชกมวยสากลครั้งแรกเมื่อวันที่ 14 มิถุนายน พ.ศ. 2534 ชนะคะแนน ฮิปโป กาลา นักมวยจอมทรหดจากอินโดนีเซีย จากนั้น ครั้งต่อมา ขึ้นชกกับ ริค ซิโอโดร่า ที่เคยขึ้นชิงแชมป์โลกกับ สด จิตรลดา มาแล้ว ปรากฏว่าโอเล่ห์เป็นฝ่ายชนะน็อคได้ในยกที่ 9 แต่พอขึ้นชกครั้งที่ 3 โอเล่ห์พบกับ แซมมวล ดูรัน นักมวยหมัดหนักจากฟิลิปปินส์ ที่คว้าแชมป์เงาของสภามวยโลกไปจาก สมิง เกียรติเพชร ปรากฏว่า โอเล่ห์ทานพลังหมัดของดูรันไม่ได้เป็นฝ่ายแพ้น็อคในยกที่ 6 เมื่อวันที่ 5 พฤศจิกายน พ.ศ. 2534 จากนั้น โอเล่ห์จึงหันไปชกมวยไทยอย่างเดียว หยุดชกมวยสากลไป 4 ปี แต่เคยมีสถานะเป็นรองแชมป์โลกอันดับ 7 ในรุ่นซูเปอร์ฟลายเวทของสหพันธ์มวยนานาชาติ (IBF)
จนกระทั่งสมาคมมวยแห่งทวีปเอเชีย (PABA) ได้เข้ามาเผยแพร่ในประเทศไทยเมื่อ พ.ศ. 2538 ทำให้ ใหม่ เมืองคอน ผู้จัดการของโอเล่ห์ ตัดสินใจผลักดันให้โอเล่ห์กลับมาชิงแชมป์ของสถาบันนี้อีกครั้ง จากการฝึกสอนของ เวนิส บ.ข.ส. อดีตแชมป์โลกในรุ่นฟลายเวท แต่โอเล่ห์ทำไม่สำเร็จ แพ้น็อค อเล็กซานเดอร์ แพ็ค นักมวยชาวรัสเซียแค่ยกแรก จากนั้น โอเล่ห์จึงแขวนนวม ไม่ได้ขึ้นชกมวยสากลอีกเลย
สิงห์หนุ่ม ชูวัฒนะ
สิงห์หนุ่ม ชูวัฒนะ หรือนายสัมพันธ์ ไชยาโอนเป็นชาวจังหวัดแพร่เกิดเมื่อ 10 มกราคม พ.ศ. 2518 สถิติการชก 45 ครั้ง ชนะ 38 (น็อค 36) แพ้ 7
สิงห์หนุ่มขึ้นชกมวยสากลครั้งแรกเมื่อ 27 ตุลาคม พ.ศ. 2534 ชนะน็อค วิทย์ ศิษย์ฟ้าคำรณ ยก 2 ที่เวทีราชดำเนิน จากนั้นขึ้นชกชนะน็อครวดถึง 21 ครั้ง มีชนะคะแนน เดชอวยชัย เฉลิมศรี เพียงครั้งเดียวเท่านั้น จึงได้ขึ้นชิงแชมป์มวยสากลเวทีราชดำเนินรุ่นเฟเธอร์เวทเมื่อ 18 สิงหาคม พ.ศ. 2536 ชนะน็อค ถนอมจิต เกียรติเกรียงไกร ยก 9 ได้แชมป์มาครอง ต่อมาพบกับความพ่ายแพ้เป็นครั้งแรกเมื่อ 8 ธันวาคม พ.ศ. 2536 เมื่อชกแพ้คะแนนแกรี แกรี ที่ กรุงเทพฯ จากนั้นสิงห์หนุ่มยังชกชนะน็อครวดอีก รวมทั้งป้องกันแชมป์เวทีราชดำเนิน ชนะน็อค เขาชะโงก ศิษย์โสภา ยก 1 สิงห์หนุ่มจึงได้ไปชิงแชมป์ OPBF รุ่นเฟเธอร์เวทที่ว่างเมื่อ 30 กันยายน พ.ศ. 2537 ปรากฏว่า แพ้คะแนน คริส ซากิต ที่ ฟิลิปปินส์ ไม่ได้แชมป์
หลังจากนั้นสิงห์หนุ่มยังคงชกป้องกันแชมป์เวทีราชดำเนินได้อีก 3 ครั้ง และเดินทางไปชกที่ญี่ปุ่นเมื่อ พ.ศ. 2538 แพ้น็อค หลุยส์ ซีโต้ เอสปิโนซา ยก 8 ต่อมา ได้ชิงแชมป์ PABA รุ่นซูเปอร์เฟเธอร์เวทเมื่อ 23 มีนาคม พ.ศ. 2539 แพ้คะแนน ลัควา ชิม ไม่ได้แชมป์ ในปีเดียวกันนี้ สิงห์หนุ่มได้ไปชกที่ญี่ปุ่นอีกครั้ง คราวนี้เป็นฝ่ายชนะคะแนน ฮวน มานูเอล ชาเวซไปได้ แต่เมื่อกลับมาชกในไทย เขากลับเสียแชมป์เวทีราชดำเนินให้คำพูน เอื้อสัมพันธ์ ต่อมา สิงห์หนุ่มได้ชิงแชมป์ OPBF รุ่นเฟเธอร์เวทที่ว่างอีกครั้งเมื่อ 17 พฤษภาคม พ.ศ. 2540 ปรากฏว่าเป็นฝ่ายแพ้คะแนนแซมมวล ดูรันไปอีก จากนั้น สิงห์หนุ่มหยุดชกไปสองปี กลับมาชกอีกครั้งเมื่อ 18 ธันวาคม พ.ศ. 2542 แพ้คะแนน ชดช้อย ชูโชคชัย จากนั้นก็แขวนนวมไป
ถ้ำเพชร เอ็ม 100
ถ้ำเพชร เอ็ม 100 เป็นชาวจังหวัดกระบี่ สถิติการชก 14 ครั้ง ชนะ 11 (น็อค 4) แพ้ 3
ถ้ำเพชรชกมวยสากลครั้งแรกเมื่อ 11 สิงหาคม 2533 ชนะน็อค เรืองศักดิ์น้อย ส. ประสิทธิ์ ยก 2 จากนั้น ขึ้นชกที่สนามมวยเวทีลุมพินี และชกชนะตลอดจนมาแพ้ครั้งแรกเมื่อ 3 พฤษภาคม 2537 โดยแพ้คะแนนยอดสนั่น ส.นันทชัย ซึ่งต่อมาได้เป็นแชมป์โลกของสมาคมมวยโลก จากนั้น ถ้ำเพชรได้ชกเป็นคู่มวยประกอบรายการป้องกันแชมป์โลกอีกหลายครั้ง ซึ่งสามารถชกชนะ นิค เซียนทอย ฮิปโป กาลา และอัลซาท ทัควาคูลินได้ ทำให้ได้รับการสนับสนุนให้ชิงแชมป์ PABA รุ่นฟลายเวทที่ว่างเมื่อ 24 มีนาคม 2539 ปรากฏว่าเป็นฝ่ายแพ้คะแนน อเล็กซานเดอร์ แมกนูตอฟ ไป
หลังจากชิงแชมป์ไม่สำเร็จ ถ้ำเพชรขึ้นชกชนะอีก 3 ครั้ง รวมทั้งได้ครองแชมป์มวยสากลของสนามมวยเวทีลุมพินี ชนะคะแนน มาพิชิต อุทัยเทวี แต่ก็ไม่ได้ขึ้นชิงแชมป์ใดๆอีกเลย หลังจากชกชนะ รอนนี่ ไบโอนาส เมื่อ 15 มีนาคม 2540 ที่ สตูล ถ้ำเพชรก็หยุดชกไปสามปี กลับมาชกอีกครั้งเมื่อ 8 สิงหาคม 2543 แพ้คะแนน ปราบ ส.แสนยากร ที่ สุราษฏร์ธานี จากนั้นก็ไม่ได้ขึ้นชกอีกเลย
เอก ดอนเจดีย์
เอก ดอนเจดีย์ นักมวยสากลชาวไทย สถิติการชก 37 ครั้ง ชนะ 17 (น็อค 10) แพ้ 20 
เอกขึ้นชกมวยสากลครั้งแรกเมื่อ 7 ตุลาคม พ.ศ. 2527 แพ้คะแนน ชัชวาลน้อย ศิษย์วัดใจทม จากนั้น เอกขึ้นชกมาอย่างต่อเนื่อง โดยเป็นการชกกับนักมวยสากลชาวไทยเป็นส่วนใหญ่ เคยชกกับโนรี จ๊อกกี้ยิมเมื่อ พ.ศ. 2530 ซึ่งเอกเป็นฝ่ายแพ้คะแนน เอกได้ชิงแชมป์มวยสากลเวทีราชดำเนินรุ่นเฟเธอร์เวทเมื่อ 26 ตุลาคม พ.ศ. 2531 ปรากฏว่าเอกแพ้น็อค จิมมี่ ศิษย์ไฝแดง ยก 6 ไม่ได้แชมป์ เอกขึ้นชิงแชมป์แก้มือกับจิมมี่อีกครั้งเมื่อ 17 มกราคม พ.ศ. 2532 คราวนี้เอกเป็นฝ่ายชนะคะแนน ได้แชมป์มาครอง จากนั้น เอกไปชกที่ญี่ปุ่นเมื่อ พ.ศ. 2533 แพ้น็อค เอลอย โรฮาส ยก 4 และขึ้นชกป้องกันแชมป์เวทีราชดำเนิน ชนะน็อค ถนอมจิต เกียรติเกรียงไกร ยก 8
เอกหยุดชกไปถึงสามปี กลับมาชกอีกใน พ.ศ. 2536 ไปชกแพ้น็อค จูน กอร์เรส ยก 6 ที่ ฟิลิปปินส์ เอกขึ้นชกอีกสองครั้ง แพ้น็อค สิงห์หนุ่ม ชูวัฒนะ และโนรี จ๊อกกี้ยิม แล้วก็หยุดชกไปอีก กลับมาชกอีกครั้งใน พ.ศ. 2541 โดยเดินทางไปชิงแชมป์ PABA เฉพาะกาลรุ่นเฟเธอร์เวทที่จีน แพ้น็อค ชอย ชุลซู ยก 3 จากนั้นก็ไม่ได้ขึ้นชกมวยอีกเลย
วิชิต ชูวัฒนะ
วิชิต ชูวัฒนะ เป็นนักมวยสากลชาวไทย สถิติการชก 47 ครั้ง ชนะ 23 (น็อค 12) เสมอ 1 แพ้ 23
ฉลามดำ ศิษย์ตราษตระการ
ฉลามดำ ศิษย์ตราษตระการ สถิติการชก 13 ครั้ง ชนะ 2 (น็อค 2) แพ้ 11
อดุลย์ ศรีโสธร
อดุลย์ ศรีโสธร มีชื่อจริงว่า ร้อยตำรวจเอก อดุลย์ สุขสำราญ เกิดเมื่อ 30 พฤษภาคม พ.ศ. 2483 ที่อำเภอเมือง จังหวัดฉะเชิงเทรา มีสถิติการชกทั้งหมด 26 ครั้ง ชนะ 13 (น็อก 10) เสมอ 4 แพ้ 9
อดุลย์ ศรีโสธร เป็นบุตรของนายชอบ นางสร้อย สุขสำราญ บิดาเสียชีวิตตั้งแต่อายุ 4 ขวบ อดุลย์เรียนหนังสือจนจบชั้น ป. 4 ที่โรงเรียนในตำบลลาดขวางแล้วไปเรียนต่อที่โรงเรียนเบญจมราชรังสฤษฎิ์ จากนั้นต่อที่โรงเรียนช่างกลปทุมวันรหัสประจำตัว 5552 และโรงเรียนเทคนิคกรุงเทพ
ฝึกมวยครั้งแรกกับครูอุทัย ผละธัญญะ ขึ้นชกมวยครั้งแรกเมื่ออายุ 14 ปี อดุลย์เป็นที่รู้จักเมื่อได้ครองแชมป์มวยรอบรุ่นจ้าวแผ่นดิน ชนะคะแนน คีรีศักดิ์ บาร์โบส เมื่อ พ.ศ. 2501 จากนั้นได้ครองแชมป์รุ่นเฟเธอร์เวทของเวทีลุมพินี และแชมป์รุ่นไลท์เวทของเวทีราชดำเนิน และยังชกชนะอภิเดช ศิษย์หิรัญ ดาวรุ่งในขณะนั้นได้ด้วย นอกจากนั้น อดุลย์ยังเคยชกกับซิงก้า นักมวยปล้ำชาวปากีสถาน โดยอดุลย์ชกแบบมวยไทย ซิงก้าชกแบบมวยปล้ำ ผลปรากฏว่าอดุลย์ใช้หมัดต่อยซิงก้าแพ้น็อคไปอย่างง่ายดาย
จนกระทั่ง พ.ศ. 2506 อดุลย์หาคู่ชกในแบบมวยไทยไม่ได้จึงหันไปชกมวยสากล ได้เป็นแชมป์รุ่นไลท์เวททั้งของเวทีลุมพินีและราชดำเนิน และมีชื่อเป็นรองแชมป์โลกด้วย มีโอกาสขึ้นชิงแชมป์ OPBF 2 ครั้งแต่ไม่สำเร็จ จึงกลับมาชกมวยไทยอีกครั้ง แต่การกลับมาคราวนี้ อดุลย์ไม่โด่งดังเหมือนเดิม ชกแพ้นักมวยที่เขาเคยชนะมาแล้วอย่าง อภิเดช ศิษย์หิรัญ เดชฤทธิ์ อิทธิอนุชิต และแพ้ วิชาญ พินิจศักดิ์ถึง 4 ครั้ง
พ.ศ. 2510 อดุลย์ขึ้นชกมวยสากลครั้งสุดท้ายแพ้คะแนน สุรพรชัย เจริญเมือง จากนั้นขึ้นชกมวยไทยอย่างเดียวจนแพ้คะแนนมงคลเดช พิทักษ์ชัยเมื่อ พ.ศ. 2511 จึงแขวนนวม แล้วไปรับราชการเป็นตำรวจทางหลวง กระทั่งเสียชีวิตด้วยอุบัติเหตุรถยนต์พลิกคว่ำ ที่ทางหลวงสายเอเชียในจังหวัดชัยนาท เมื่อวันที่ 18 กุมภาพันธ์ พ.ศ. 2519 ขณะที่มีอายุเพียง 36 ปี
ยอดสิงห์ ชูวัฒนะ
ยอดสิงห์ ชูวัฒนะ เป็นชาวจังหวัดสิงห์บุรี  เกิดเมื่อ 21 มีนาคม พ.ศ. 2517 เสียชีวิตเมื่อ 13 ธันวาคม พ.ศ. 2545 หลังจากชกแพ้น็อค มาซามิตสุ อิเคดะ ยก 6 ที่ ญี่ปุ่นเพียง 4 วัน รวมอายุได้ 28 ปี สถิติการชก 18 ครั้ง ชนะ 13 (น็อค 8) เสมอ 1 แพ้ 4
กู้น้อย วิถีชัย
กู้น้อย วิถีชัย อดีตนักมวยสากลในรุ่นฟลายเวทที่มีชื่อเสียงของไทยในอดีต ถือเป็นคู่ปรับคนสำคัญของโผน กิ่งเพชร แชมป์โลกชาวไทยคนแรก
กู้น้อยเป็นชาวไทยเชื้อสายจีน เป็นบุตรของนายเช้ง และนางน้อย แซ่เฮ้ง มีชื่อจริงว่า กู้น้อย มหัตถพงศ์ เกิดเมื่อวันที่ 6 พฤศจิกายน พ.ศ. 2475 ที่ย่านเยาวราช กรุงเทพมหานคร มีชื่อเดิมว่า เอี้ยหยู แซ่เฮ้ง หัดมวยครั้งแรกกับชิต อัมพงสิน หัวหน้าคณะวิถีชัย และขึ้นชกมวยไทยในต่างจังหวัดใช้ชื่อว่า กิมหยู วิถีชัย แฟนมวยและสื่อมวลชนจึงนิยมเรียกชื่อติดปากว่า "ไอ้หยู" ต่อมาจึงขึ้นชกที่เวทีราชดำเนินในชื่อ กู้น้อย วิถีชัย ขณะอายุเพียง 17 ปี ชกมวยไทยอยู่ระยะหนึ่ง แต่พอแพ้ศรีเดช สมานฉันท์อย่างบอบช้ำ จึงเปลี่ยนมาชกมวยสากล และเป็นคู่ซ้อมให้กับ บุญธรรม วิถีชัย นักมวยสากลชื่อดังค่ายเดียวกัน
กู้น้อยชกมวยสากลชนะนักมวยชื่อดังหลายคน เช่น สมานชัย ร.ฟ.ท., วีระ ฉวีวงษ์, วิทยา ราชวัฏ จนได้ครองแชมป์เวทีราชดำเนินรุ่นฟลายเวท เคยชกกับนักมวยระดับแชมป์โลกอย่าง โผน กิ่งเพชร และชาติชาย เชี่ยวน้อย มาแล้ว โดยเฉพาะกับโผนเคยชกกันถึง 3 ครั้งด้วยกันในสมัยที่โผนยังไม่ได้เป็นแชมป์โลก ในครั้งแรก กู้น้อยเป็นฝ่ายเอาชนะคะแนนโผนไปได้ และครั้งที่ 2 กู้น้อยเป็นฝ่ายแพ้ที.เค.โอ.โผน ถึงขนาดอาเจียนออกมาเป็นน้ำบนเวที ที่เวทีมวยชั่วคราว ณ ลานพระบรมรูปรัชกาลที่ 6 หน้าสวนลุมพินี และครั้งที่ 3 กู้น้อยเป็นฝ่ายแพ้คะแนนโผน และยังเคยชิงแชมป์ OPBF ถึง 3 ครั้งแต่ไม่ประสบความสำเร็จ
เมื่อเลิกชกมวย กู้น้อยหันไปขับรถแท็กซี่และเป็นพนักงานขับรถของหนังสือพิมพ์เดลินิวส์อยู่ระยะหนึ่ง จากนั้นจึงมาทำงานที่บริษัทเจริญโภคภัณฑ์จนเกษียณอายุ นอกจากนั้น ยังเคยเป็นเทรนเนอร์ให้กับนักมวยระดับอดีตแชมป์โลกถึง 3 คนคือ แสนศักดิ์ เมืองสุรินทร์, นภา เกียรติวันชัย และเมืองชัย กิตติเกษม ในช่วงที่เกษียณอายุแล้วยังเป็นเทรนเนอร์ให้กับนิวแสนเชิง ปิ่นสินชัย ด้วย
โผน กิ่งเพชร เคยกล่าวถึงกู้น้อยว่า ในชีวิตการชกมวยของตน คู่ชกที่เก่งที่สุดที่เคยพบมาไม่ใช่ ปาสกาล เปเรซ หรือ ไฟติ้ง ฮาราด้า หากแต่เป็น กู้น้อย วิถีชัย
ด้านชีวิตส่วนตัว กู้น้อยมีภรรยาซึ่งเป็นแม่บ้าน ทั้งคู่มีลูกด้วยกันทั้งหมด 4 คน เป็นลูกชาย 3 คน และลูกสาวเพียงคนเดียวซึ่งเป็นคนที่ 3 คือ บุษบา มหัตถพงศ์ หรือวีเจตะแง้ว อดีตวีเจชื่อดังในยุคก่อน พ.ศ. 2540
กู้น้อยเสียชีวิตเมื่อวันที่ 3 มกราคม พ.ศ. 2551 ด้วยโรคอัลไซเมอร์ที่ป่วยมานานกว่า 4 ปี รวมอายุได้ 75 ปี รวมสถิติการชกทั้งหมด 99 ครั้ง ชนะ77 เสมอ 4 แพ้ 14 (ข้อมูลบันทึกการชกจากครอบครัวมหัตถพงศ์)
นรสิงห์ เกียรติประสานชัย
นรสิงห์ เกียรติประสานชัย หรือ เสนอ เกตุรัมย์ เกิดเมื่อ 5 พฤศจิกายน พ.ศ. 2517 สถิติการชก 31 ครั้ง ชนะ 16 (น็อค 14) เสมอ 1 แพ้ 14
ปลาตะเพียนขาว
ปลาตะเพียนขาว หรือ ปลาตะเพียนเงิน หรือที่นิยมเรียกสั้น ๆ ว่า ปลาตะเพียน (; ) เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) มีรูปร่างเหมือนปลาในวงศ์ปลาตะเพียนทั่วไป ตัวมีสีเงินแวววาว ด้านหลังมีสีคล้ำเล็กน้อย ด้านท้องสีจาง ครีบอื่น ๆ มีสีเหลืองอ่อน ภาคอีสานเรียกว่า "ปลาปาก"
ปลาตะเพียนขาวเป็นปลาพื้นเมืองของภูมิภาคเอเชียอาคเนย์ นับเป็นปลาน้ำจืดที่คนไทยรู้จักดี และอยู่ในวิถีชีวิตความเป็นอยู่มาแต่โบราณ เช่น ปลาตะเพียนใบลาน มีการเลี้ยงปลาชนิดนี้ในประเทศมานานกว่า 30 ปี และถูกนำพันธุ์ไปเลี้ยงยังต่างประเทศ เช่น มาเลเซีย, บอร์เนียว, อินโดนีเซีย แม้ว่าในประเทศเหล่านี้จะมีปลาชนิดนี้อยู่ในธรรมชาติแล้วก็ตาม ขนาดโดยเฉลี่ย 36 เซนติเมตร (พบใหญ่ที่สุด 90 เซนติเมตร น้ำหนัก 13 กิโลกรัม ที่มาเลเซีย) พบชุกชุมในทุกแหล่งน้ำทุกภาคของไทย ยกเว้นแม่น้ำสาละวิน อยู่กันเป็นฝูง ชอบที่น้ำไหลเป็นพิเศษ เป็นปลากินพืช, แมลง และสัตว์หน้าดิน นอกจากนี้ยังนิยมเลี้ยงเป็นปลาสวยงามอีกด้วย โดยเฉพาะตัวที่เป็นปลาเผือก ซึ่งเรียกกันว่า "ปลาตะเพียนอินโด" นิยมเลี้ยงเพื่อใช้ประโยชน์เก็บกินเศษอาหารที่ปลาใหญ่กินเหลือหรือเก็บตะไคร่น้ำและปรสิตในตู้ หรือแม้กระทั่งเลี้ยงเป็นปลาลูกไล่ของปลาใหญ่กว่า หรือเลี้ยงเพื่อทดสอบค่าความเป็นกรดเป็นด่างของน้ำ (pH) หรือความเข้มข้นของคลอรีน ก่อนที่จะปล่อยปลาที่จะเลี้ยงจริงลงไป เนื่องจากเป็นปลาที่มีราคาถูก หาซื้อได้ง่าย และมีความไวต่อคุณภาพน้ำ
มีการผสมพันธุ์และวางไข่ในช่วงฤดูฝน ตัวเมียเมื่อถึงสภาพสมบูรณ์ ลำตัวจะอวบอ้วนและใหญ่กว่าตัวผู้ถึง 2-3 เท่า ตัวผู้บริเวณข้างแก้มจะมีตุ่มคล้ายสิวอันเป็นเอกลักษณ์ของปลาในวงศ์ปลาตะเพียน ตัวเมียใช้เวลาอุ้มท้องจนกระทั่งวางไข่ประมาณ 1 เดือน ปัจจุบันมีการเพาะพันธุ์ปลาเพื่อนำไปปล่อยในแหล่งน้ำต่าง ๆ
มีการนำมาทำเป็นอาหาร เช่น ปลาตะเพียนต้มเค็ม หรือปลาส้ม นับว่าเป็นตำรับที่มีชื่อมากของปลาชนิดนี้ แต่เป็นปลาที่มีก้างมาก
ปลาบัว
ปลาบัว ปลาน้ำจืดชนิดหนึ่ง มีชื่อวิทยาศาสตร์ว่า "Labeo dyocheilus" อยู่ในวงศ์ปลาตะเพียน (Cyprinidae) มีรูปร่างคล้ายปลากา ("L. chrysophekadion") ซึ่งอยู่ในสกุลเดียวกัน แต่มีส่วนหัวโตกว่า และมีจะงอยปากหนายื่นออกที่ปลายมีตุ่มเล็ก ๆ กระจัดกระจาย ปากค่อนข้างกว้างและเป็นรูปโค้งอยู่ด้านล่างของจะงอยปาก โดยมีส่วนหนังด้านบนคลุม ตามีขนาดเล็กอยู่ค่อนไปทางด้านบน มีหนวดสั้น ๆ 2 คู่ ลำตัวค่อนข้างกลม ครีบหลังเล็ก ไม่มีก้านครีบแข็ง ครีบหางเว้าลึก ปลาวัยอ่อนมีสีเงินวาว โคนหางมีจุดสีดำเห็นชัดเจน ขนาดโดยเฉลี่ย 50 เซนติเมตร หากินโดยแทะเล็มตะไคร่หรือสาหร่ายที่เกาะตามโขดหินหรือลำธารที่น้ำไหลเชี่ยว
เป็นปลาที่พบน้อย พบตั้งแต่แม่น้ำสาละวิน, แม่น้ำแม่กลอง, แม่น้ำโขง พบได้น้อยที่แม่น้ำเจ้าพระยา
ปลาบัวมีชื่อเรียกในภาษาอีสานว่า "หว้าซวง", "สร้อยบัว" หรือ "ซวง" ในเขตแม่น้ำเพชรบุรีเรียก "งาลู"